GORROTXATEGI ZUAITZ, Eneritz"Beharrak agintzen du"\nD Mailan aipamena\n12 urte. Gabiria\n• Gabirian jaio nintzen 1985eko maiatzaren 8an. Gabiriako Balentzategi Herri Eskolan ikasi nuen .\n• Lehen hezkuntza amaitu arte eta gaur egun, Beasaingo Ikastolan D.B.Hko 1. Mailan egiten ari naiz • Piano eta solfeoko ikasketak Ormaiztegiko Txindata Musika Eskolan egiten ari naiz. Nire herriko “Goruntz” dantza-taldeko partaide eta aldi berean erakuslea naiz.\n• Lehiaketan parte hartzen dudan lehen aldia da eta nire lana liburu honetan argitaratua izateak poz handia ematen dit.\nBeharrak Agintzen du\nBazen behin Aintzine izeneko neska bat. 8 urte zituen eta e/barrio zen jaiotzetik. Hanka bat falta zitzaion, eskuinekoa, beraz, gurpi/dun aulki bat zuen eguneroko, momentuoroko lagun.\nBaina, udan, oporretan zegoela, herriz aldatzea suertatu zitzaion. Ondorioz, beste ikastetxe botera joan beharra izan zuen.\nHerri berri horretan, Aintzinek, mutiko bat ezagutu zuen, bere izena Iñigo zen, honek ere 8 urte zituen. Oso lagun egin ziren. Berak, herriko jendea ezagutzen zuen eta Aintzinek ez.\nIkasturtea hasteko garaia iritsi zen. lñigo, eskolako lehen egunean egiten den aurkezpenera joan zen, baina Aintzine, etxean geratu zen lotsa-Iotsa egingo zenaren ustean. lñigok lagun ugari zituen baina Aintzinek, etxean geratzeagatik, ez zuen inor ezagutzen.\nEskolan, lñigo, ez igogailurik, ez aldapatxorik, ez zegoela ohartu zen, beroz, ez zegoen Aintzinerentzako eskolara joateko biderik. Eskola amaitu ondoren, bere etxerantz abiatu zen gure lñigo. Bidean oso pentsakor zihoan eta bere etxera joan ordez, Aintzineren etxera joan zen berri tristea ematera. Orduan, Aintzinek zera esan zuen bere bizitzako tristura eta negar malko handienak bere aurpegi ederra goitik behera zeharkatzen zuten bitartean:\n- Ez! Hori ezin do egia izan! Gezurretan ari zara ez da? Nola ikasiko dut orduan ni eskolara joateko modurik ez baldin badago?\n- Lasai, nik ekarriko dizkizut liburuok behar badituzu! Eta hauetako egun batean, ni eta gelako lagun guztiok bisita bat egitera etorriko gatzaizkizu! Beroz orain lasai egon! Eta ez portatu 2 urteko ume txikia bezala, entzun?\n- Ongi da! Zer egingo ote nuke nik zu gabe? Zakur boten pare egongo nintzateke. Mila esker.\nBi muxu eman eta lñigo bere etxera abiatu zen.\nHurrengo egunean, goizeko 9:00ak zirenean, lñigo bere gelara sortu zen. Ondoren, hamaikak iritsi zirenean, lñigo, atarira jaisteko prest zegoen, baina, Aintzinerekin gogoratu zen eta zuzendariarengana jotzea erabaki gogorra zela eta, adiskide bati laguntza eskatu zion:\n- Hi! Mikel! Lagunduko al hidake zuzendariarengana?\n- Baina zuzendariarengana, zertarako?\n- Hik lagunduko al hidake, bai ala ez !\n- Zerbait gaizki egin al duk ba?\n- Bai, ola, ez!\n- Ongi zegok! Lagunduko diat, baina nire izena ez da aipatu ere, bale?\n- Tratua egina zegok! Hi ez haut aipatu ere egingo.\nAzkenean joon ziren zuzendariarengana eta lñigo lotsaz beterik zegoen arren, zeukan urduritasunarengatik irakasleen gelako atea jo ia entzuten ez zelo eta galdetu zuen:\n- Zuzendaria hemen al da?\n- Ez, ez da hemen! Erantzun zion Maddalen irakasleak.\n- Eta non da ba?\n- Harreran aurkituko duzu.\n- Mila esker, eta barkatu!\nZinkuri handi bat egin ondoren, Mikeli begiratu eta buruoz zuzendariarengana joateko keinua egin zion. Eta igarobidean zihoazela zera esan zion Mikelek:\n- Hi, lñigo! Ez al duk nahikoa irakasleen gelan egin duan erridikuluarekin?\n- Ez! Zuzendariari esan behar zioat!\n- Baina zer duk ba hain garrantzi handia duen ditxosozko kontu edo gauza hori?\n- Hi lasai! Entzungo duk garaia iristen denean!\nHeldu ziren harrerara eta bai, hantxe zegoen zuzendaria bere idazkari Jose Lontxori aginduak ematen:\n- Biharko hemen nahi ditut erosi berri dugun armairu berriaren saltzailearen zuzenbide- eta telefono-zenbakia!\n- Ongi da !\n- Ba al daukazu momentutxo bat niretzat?\n- Bai, zer duzu ba? Joan gaitezen ba lehenengo nire gelara.\n- Badakizu nola eskolan hasi behar duen Aintzinek.\n- Nor da hori?\n- Ez al dakizu? Gurpildun aulki batean ibiltzen den neska bat, berak ere, nik bezala, 8 urte ditu. Eta lehenengo egunean ba zera ...\n- Zer? Lehenengo egunean zer?\n- Ba konturatu nintzen ez dagoela ez igogailurik, ez aldapatxorik eta ez dago Aintzine eskolara etortzeko modurik eta esan nahi nizuke, zerbait egingo al zenukeen bere alde? Aldaketaren bat edo ...\n- Ez da ideia txarra baina pentsatzen utzi beharko zenidake.\n- Zuk hartu nahi duzun adina denbora baina pentsatzen duzunean esan mesedez.\n- Ongi da!\n- Bihar arte orduan!\nHandik 6 egunera, zuzendariak lñigori bere gelara joateko esan zion. Baiezkoa erantzun zion, baina eragozpen bat zegoen: nondik atera obrak egiteko dirua? Jaialdi bat egitekotan geratu ziren eta baita egin ere. Bi aste geroago egin zen jaialdia. Obrak berriz, handik 3 astera hasi ziren.\nHerriko udala ere hasi zen zertxobait pentsatzen eta berak ere, autobusetan, tabernetan, dendetan, etab. lekuetan berrikuntzak egitea erabaki zuen, eta udal mailako berrikuntzak astebete geroago hasi ziren.\nAzkenean, iritsi zen Aintzine eskolara joateko eguna, liluraturik geratu zen eta bere esker ona adierazteko honako hitz hauek esan zituen:\n“Uste dut, nik bezalaxe, nire egoera berdinean dauden beste hainbat pertsonak eskertuko dutela berrikuntza hau herrian.”\nEta horrela Aintzine ikastolako beste ikaskide guztiekin batera lanean eta aisialdian ibili ahal izan zen.


Ezagutu egoitza elektronikoa\nNafarroako Foru Komunitateko Administrazioaren eta bere Erakunde Publikoen egoitza elektronikoa sarrera gune segurua da herritarrei eskaintzen zaizkien zerbitzu eta tramite elektronikoetarako.\nTITULARTASUNA ETA ARAUDIA\nEgoitza elektronikoaren titulartasuna eta bere kudeaketarako eskumena Unibertsitateko, Berrikuntzako eta Eraldaketa Digitaleko Departamentuari dagozkio.\nBestalde, egoitzan edukiak eta zerbitzuak argitaratzen dituen erakunde bakoitzari dagokio informazioaren ardura, bai eta bere irisgarritasuna, eskuragarritasuna, egiazkotasuna, integritatea eta segurtasuna ere, egoitza honetako lege eskakizunen arabera.\nHonako araudi honek arautzen du egoitza elektronikoa:\n423/2010 Foru Agindua, ekainaren 15ekoa, Nafarroako Foru Komunitateko Administrazioaren eta haren erakunde publikoen egoitza elektronikoa sortzen duena\nEpeak kalkulatzeko egun baliogabeak\nNafarroako Foru Komunitateko Administrazioan eta bere Erakunde Publikoetan eskariak, idatziak eta jakinarazpenak modu elektronikoan aurkez daitezke, urteko egun guztietan, eguneko hogeita lau orduetan. Hala ere, epearen araberako tramiteetan, epeak kalkulatzeko ezinbestekoa da kontuan hartzea egun baliogabeak.\nAurkezpena egun baliogabe batean eginez gero, ez du balioa izango hurrengo lehen laneguneko lehenengo ordura arte. Salbuespena: arauak espresuki jasotzen badu egun baliogabe batean aurkez daitekeela. Epearen azken eguna baliogabea denean, hurrengo lehen lanegunera luzatuko da.\nEra berean, beste Administrazio Publiko batzuetako egun baliogabeak kontsulta ditzakezu.\nTITULARTASUNA ETA ARAUDIA keyboard_arrow_down\nEGUN BALIOGABEEN EGUTEGIA keyboard_arrow_down\nGainera, zure eskura dituzu\nAdministrazioaren zerbitzu elektronikoak\nZerbitzu guztiak keyboard_arrow_right\ntrending_flat Erregistro Orokor Elektronikoa, eskaerak aurkezteko\ntrending_flat Instantzia orokorra, deskargatzeko\ntrending_flat Consigna, tamaina handiko agiriak gordetzeko\ntrending_flat EKS egiaztatzailea, dokumentuen egiazkotasuna egiaztatzeko\naccess_time asteazkena, 2022ko ekainaren 29a 03:35:03 h


Kiroldegi albotik Altamirara doan igogailua eraikitzen hasi dira | Lezoko Unibertsitateko Udala\nHasiera » Berriak » Kiroldegi albotik Altamirara doan igogailua eraikitzen hasi dira\nKiroldegi albotik Altamirara doan igogailua eraikitzen hasi dira\nPertsonen ongizatea eta bizi kalitatea hobetzea helburu hartuta herriko irisgarritasunaren alde urratsak egiten jarraitu nahi du Udalak. Lanak 590.458,52€ko aurrekontuarekin esleitu dira eta 12 astetan igogailua eraikita egotea aurreikusten da.\nJoan den maiatzean Lezoko Udalak Bekoerrota kiroldegitik Altamirako auzora joango den igogailua eraikitzeko lanen esleipen prozesua abiarazi zuen eta, beharrezko prozedurak jarraitu ondoren, dagoeneko sinatu da igogailua eraikitzeko akordioa Murias enpresarekin. Udal gobernuaren lehentasunetako bat izan da, lehen egunetik, herriko irisgarritasuna hobetzearen alde lan egitea Lezon bizi diren herritarren bizi kalitatearen, mugikortasunaren eta ongizatearen mesedetan.\nGauzak horrela, behin esleipen prozesua amaituta eta enpresarekin akordioa sinatuta, lanak 590.458,52€ (BEZ barne) euroko aurrekontuarekin esleitu dira eta igogailua 12 astetan eraikita egotea espero da.\nAbuztuak 20 astelehena hasi ziren lanekin eta beraz, urte amaierarako kiroldegitik Altamira auzora doan igogailua eraikita egotea aurreikusten da. Horrela, Irisgarritasun Plana osatzen duen Irisgarritasun Plan Bertikalean jasota dagoen igogailu honen eraikuntzak, herriko irisgarritasuna hobetzeaz gain, herriko lehen igogailua eraikitzea suposatuko du.\nAipatu Irisgarritasun Plan Bertikalak herriko irisgarritasuna hobetzen jarraitzeko, faseka, hainbat igogailuren eraikuntza aurreikusten eta jasotzen du, baina Udal gobernuak hasiera-hasieratik eman dio lehentasuna kiroldegi albokoa eraikitzeari.


Kroketak egosita Thermomix-en - Errezetak thermomix-ean\n1. Kroketak egosita Thermomix-en\n2. Kroketak egosita egiteko osagaiak Thermomix-en\n3. Prestatutako kroketak Thermomix-en prestatzea\nIkasi Thermomix-en erregosi kroketa goxoak prestatzen errezeta goxo honi esker. Kurruskaria, urrea eta goxoa, ez dute inor axolagabe utziko.\nUdazkenaren etorrerarekin eta tenperaturen jaitsierarekin, gorputzak eskatzen diguna zerbait epela da, batez ere kroketa egosiak eskatu dizkit - eta ezin izan dut ezetz esan, beraz, kroketa onenen errezeta partekatzen dut dastatu ditzakezun egosiak.\nKroketak egosita, bere izenak dioen bezala, oinarria haragi egosia duten kroketak dira, pixka bat geratzen bazaigu aprobetxatu eta egin ditzakegu gaur prestatzen ikasiko ditugun jaki frijitu hauek eginez.\nPrestatzeko denbora20 minsSukaldaritza denbora20 minsDenbora osoa40 mins\nKroketak egosita egiteko osagaiak Thermomix-en\n850 gr esne osoa\n500 gr haragi egosia\n250 gr gari irina\n200 gr ogia\n150 gr haragi saldaedo barazkiak\n80 gr oliba olio birjina estra\n4 arrautza egosiak\n½ koilara gatza\n4 irabiatutako arrautzak\nFrijitzeko olio ugari\nPrestatutako kroketak Thermomix-en prestatzea\nThermomix edalontzia garbi eta lehorrekin, gehitu haragia eta zatitu 6 segundoz / abiadura 6.\nGehitu arrautza egosiak eta birrindu 2 segundo / abiadura 4.\nErreserbatu gure haragi egosia arrautzekin eta guztia nahastuta eta txikituta ontzi batean edo ontzi handian.\nEdalontzia garbitu gabe, jarri tipula zurituta laurdenetan, oliba olioa eta txikitu 4 segundo / abiadura 6.\nSalteatu 8 minutu / 120ºC / koilararen abiadura.\nAmaitutakoan, gehitu gari irina eta salteatu 4 minutu / 120ºC / abiadura 2.\nGehitu esnea, haragia (edo barazki) salda, gatza, intxaur muskatua eta piperra gustura. Programatu 15 minutu / 100ºC / abiadura 4.\nEgiaztatu gatz maila eta egokitu ezazu gustura behar izanez gero eta programatu 4 minutu / varoma tenperatura / abiadura 2.\nEraman ezazu gure nahasketa zuzenean haragia arrautzekin genuen ontzira eta irabiatu dena modu inguratzailean Thermomix espatularen laguntzarekin, hau zoragarria baita.\nDena ondo nahastuta, film gardenarekin estaltzen dugu airerik utzi gabe, hau da, pelikula kroketen nahasketa ukituz.\nUtzi horrela esertzen gutxienez 30 minutuz hozten.\nTenplatu ondoren, hozkailuan sartzen dugu gutxienez 6 orduz; beharrezkoa da urrats hau ez saltatzea.\nNahastea hotza eta finkatuta dagoenean, gure ogi birrindua iturri batean eta beste 4 arrautza irabiatuak beste batean jarriko ditugu.\nHozkailuan ditugun kroketen nahasketa pastel poltsa batean sartzen dugu eta 3 CM lodiko kroketak 4 CM luze egiten ditugu, labana batekin ebaki eta ogi birrinduan gainezka egiten dugu, ondoren irabiatutako arrautzatik pasatzen dugu. eta berriro ogi apurrak. Plater batean edo edukiontzi batean kokatuko ditugu izoztu nahi baditugu.\nKroketa guztiak eratu ondoren, berotu olio asko frijitzeko, buelta eman gorritzen direnean eta jarri alanbola edo metalezko iragazki batean soberan dagoen koipea kentzeko, ez erabili paper xurgatzailea kurruskaria izatea nahi baduzu.\nGozatu thermomix prestatu ditudan kroketa goxo horiekin 🙂\nKategoriasarrerako, ontziak, PintxoakTags#aceitedeoliva, # salda, #carne, #cebolla, #huevo, #nuezmoscada, #panrallado I, #Piperra\nZerbitzuaren tamaina 150g\nGantzak guztira 20g31%\nKarbohidratoak guztira 18g6%\nFibra Dietética 0.9g4%\nA bitamina 3.9%\nC bitamina 1.1%\nNire sukaldaritzako liluretako bat krepe da, eta gaur Thermomix-en azenario krepe goxoak nola prestatu irakatsiko dizut, errezeta hau aproposa da gure burua zaintzeko, azukrerik ez duelako, eta oso polifazetikoa da haiekin batera joateko orduan. Osagaiak250 g azenarioa80 g irina\nEtxean klasiko bat amonaren kroketak dira, Thermomix-eko oilasko kroketa goxoak, gozoak izateaz gain, aldi berean egiten dira Osagaiak 150 g oilasko erreak edo egosiak 45 g tipula 45 g gurina edo margarina 100 g gari irina 400 g esne intxaur osoa


Kontuz Internet-eko salerosketa iruzurrekin Sustatu.eus - Teknologia albisteak\nKontuz Internet-eko salerosketa iruzurrekin\n2003-11-20 : 09:11\nSarri entzuten ditugu Internetez zerbait erosi eta iruzurra egin dieten kasuak. Erosketak Interneten egitea kaleko denda batean egitea bezain segurua da. Baina, bitarteko berri horretan nola jardun ikasi beharra dago.\nIruzur kasu bat\nArrasateko lagun batek Ibazar webgunean kontaktua egin zuen Errumaniako mutil batekin. Hark prezio onean (500 euro) izugarrizko argazki kamara digitala eskaini zion.\nErrumaniako mutilak UPS nazioarteko mezulari enpresan kontu korrontea zabaldu zuela eta dirua han sartzeko esan zion. Arrasatearrari kontu zenbakia bidali zion, UPSren logo eta guzti, ustez baliozkoa.\nArrasatearrak 500 euro kontu korrontean sartu eta bi egunen buruan argazki kamera etxean edukiko omen zuen. Hamabi egun pasa dira eta ez dago ez argazki kameraren arrastorik, ez eta errumaniarraren arrastorik ere. UPS enpresakoekin harremanetan jarri da arrasatearra, eta han ere ez omen da kontu zenbaki hori ageri, ez eta kamera bidalketaren informaziorik ere.\nEduki kreditu txartel berezi bat, on-line erosketak ordaintzeko bakarrik. Aurrezki kutxa batzuk eskaintzen dituzte on-line erosketa segurua egiteko kreditu txartel bereziak.\nOrdaintzeko modu bat edo bestea aukeratzeko orduan, dudarik ez izan: dendak errenboltso bidezkoa eskaintzen badizu, aukeratu horixe, era horretan ez baituzu ezer ordainduko erositakoa eskuetan eduki aurretik.\nErrepara ezazu denda non dagoen kokaturik: Internetentzat ez dago distantziarik baina posta-zerbitzuentzako bai. Erositako gauza toki batetik edo bestetik ekartzeko gastuak ez dira berdinak; agian ez du merezi urrutikoak eskaintzen digun deskontua aukeratzea. Aztertu aukera guztiak.\nEgiaztatu enpresak datuen pribatutasunerako politikarik erabiltzen duen, datu "enkriptatuak", alegia.\nBisita itzazu hainbat dendatan prezioak konparatzen dituzten web guneak, produktu berdin-berdinak (elektronikoak, diskoak, liburuak, etab.) erosteko unean batez ere. Saltoki bat bestea bezain fidagarria denean ez da zertan garestiago ordaindu behar.\nEgiaztatu dendak harremanetarako telefonoa eta posta helbidea duela. Posta elektronikoa eta webguneko helbidea ez dira nahikoa beste ordenagailuaren atzean nor dagoen jakiteko.\nDenda birtual askok erosketa egin duten bezeroei iruzkinak egin eta argitaratzeko aukera eskaintzen diete. Irakur ezazu nahi duzun produktuari buruz agertzen diren iritzi guztiak eta ez ahaztu iruzkin horien egilea edonor izan daitekeela.\nSalerosketa zerbitzari seguru baten bitartez egin ezazu (Exploreren giltzarrapoa itxi eta Netscapen giltza azaltzen da). Baina, hala ere, ez fidatu. Zure segurtasuna babestea dela eta, zerbitzari seguruak ezinbesteko dira, baina hori ez da aski.\n2003-11-20 : 14:12\nErosketa segurua.... baina seguruegia ere...\nEuskadiko Kutxakoei okurritu zaie inor baino seguruagoak izatea, beraz, zer pentsatuko eta eskuko telefonoa denok izango bagenu moduan jokatzea.\nBai bai, ez baduzu eskuko telefonorik ezin duzu Euskadiko Kutxaren txartelarekin erosketarik egin. Liburu bat erostea gura eta ezin! hau da hau! Lagun batek esaten duen moduan: izango da hauek ere EUSKADI hitza dutelek hasieran, eta euskadi hitzarekin hasten den guztia...\nHonela diote beraiek oso arro erakusten duten webgunean:\nNola funtzionatzen du eerosketa elektroniko seguruak?\nHorra zer egin behar duzun zure Visa txartelaz sistema hori erabiltzen duen Denda Elektronikoetan ordaintzeko:\nErosketa ordaintzeko erabili nahi duzun txartelaren zenbakia sartu.\nOndoren, Erosketa Segurua zerbitzukoek telefono mugikorrera deituko dizute.\nEta nik gehituko nioke: nola hain segurua den egin beharrekoa, ba ez dugu egiten. Uste dut Visa txartel tipo honekin gertatzen dela bakarrik hau. Ez dut uste beste inori okurrituko zitzaionik eskuko telefonoa izatea derrigortzea erosketak egin ahal izateko.\n2003-11-20 : 15:03\n> Erosketa segurua.... baina seguruegia ere...\n> Euskadiko Kutxakoei okurritu zaie inor baino seguruagoak izatea, beraz, zer pentsatuko eta eskuko telefonoa denok izango bagenu moduan jokatzea.\nProposatzen duten metodoa hain da nekagarria eta konplikatua, ezen erabiltzaileak uxatu eta salmentak gutxitzea besterik ezin du lortu Euskadiko Kutxak horrela.\nEsate baterako, argazki digitalak paperera ekartzeko oso zerbitzu ona eta merkea daukate batzuek Salamancan, RevelaOnline.com baina zeure txartela Euskadiko Kutxakoa bada, ahaztu, ze RevelaOnlinek jartzen dizkizun erraztasun guztiak, banketxearen konplikazio eta trabekin zapuzten dira, eta mugikorra erabili behar estupido horrekin. Beste etxe bateko txartela erabiltzea da konponbidea.\n2003-11-20 : 15:12\nBarkatuko didate Arrasateko nire lagunek, baina sasoi batean (sasoi hobeak, akaso), esaten zen, Mondragón, en cada casa un ladrón.\nEgia izango da, ostera, Putz-ek dioena, On Jose Maria Arizmendiarrietaren itzal espiritual luzeak gogoak ere aldatu dituela eskualdean, eta orain, akaso beste zerbait esan beharko dugula: Mondragón, en cada casa un santurrón.\n2003-11-20 : 16:42\nNire uste apalean, kontutan eduki behar dena honakoa da: kasu honetan bi partikularren arteko salerosketa baten aurrean gaude, garrantzitsuena ez da internet bidez egin dela, bata iruzurgilea dela baizik. Berdin da Errumaniakoa, Aramaiokoa edo Osintxukoa bada ere, bere hitza betetzen ez duena iruzurgilea da (barkatu Aramaio eta Osintxuarrak). Gauza hauek ere gertatzen dira "segundamano" eta abarreko aldizkarietan: "30gatik 60 kargatzen dizkizut zure mugikorrean", edo etxera deitzen gaituztenean esanaz: Andorran apartamentu bat erosi duzu, deitu 806 XXXXXX telefonora informazio gehiago nahi baduzu.\nEnfin, esan nahi dudana da interneten funtzionatzen duten dendek kaleko denadak bezalakoak direla. Zenbat jatetxetan kontua eskatzerakoan ez dizute faktura zehatza ematen, ez dakizula zer kobratu dizun ere? Nik gauza ugari erosi ditut internet bidez, ganorazko dendetan, tartean idazten ari naizen ordenagailu hau, eta ez dut inoiz arazorik izan, eta bidebatez, sos batzu aurreztu ditut, merkeagoak izaten bait dira saltzen dituzten gauzak.\n2003-11-20 : 16:55\nManhattango kalekantoietatik begiratuta, pena ematen dit nire aberria, Euskal Herria, horren atzeratuta ikustea teknologikoki. Arrasateko lagun horren kasu patetikoak erakusten du ez gaudela prestatuta bizitza modernoaren beharretara. Formakuntza gehiago behar dugu 21. mendeko ekonomiaren eta teknikaren trena ez galtzeko.\nJOSU JON, antolatu bidaia Nigeriara. Han bai, han badakite transakzio ekonomikoak Internet bidez nola egiten diren. Eraman KZguneetako instruktore sorta bat, ikusi eta ikasi dezatela, eta ekarri horiek bueltan gure aberrira Nigeriako teknikak erakustera.\n2003-11-21 : 10:40\nArgi pixka bat honen inguruan\n2003-11-21 : 12:19\nArgiketa umoretsuak eman dizkigu lagun batek Nigeriako kontu honetaz. Hona hemen, beste ikuspegi umoretsu bat, Nigeriako e-Posta konferentzia (ingelesez).\nGaztelaniaz, iruzur hau zertan den hemen aurkituko duzue azalduta.


Kristalean landatutako landare multzoa - Basusta lorategia, Gipuzkoa\nDecora tu hogar/jardin\nT. 943 86 26 11\nApaindu zure etxea/lorategia\nHasiera / Dekorazio eta opari ideiak / Kristalean landatutako landare multzoa\nKristalean landatutako landare multzoa\nKristal ertainean landatutako barruko landare multzoa\nKristalean landatutako landare multzoa quantity\nSKU: RegDec020 Kategoria Dekorazio eta opari ideiak\nBarneko landareak erakusteko modurik eraginkorrenetako bat talde politetan biltzea da, landare-zentro zoragarriak sortuz. Landareei beste landare batzuen konpainia sentitzea gustatzen zaie, horrela, beren giroa sortzen baitute; ontzi berean biltzea aukera bikaina da.\nTalde bat antolatzea erabakitzen dugunean, aukerak mugagabeak dira; kontuan hartu beharreko alderdi bakarra gustu berak dituzten landareak biltzea da, hau da, hezetasuna, tenperatura eta argitasun bera gustuko duten landareak aukeratzea.\nHau, barnean jartzeko landare-multzo bat da, eta zuzeneko eguzkirik gabe, hezetasun eta argitasun gutxi behar duten landareak ditu. Harri laranjez apaindutako kristal hau ezin hobea da etxeko edozein espazio apaintzeko edo opari berezi bat egiteko.\nProduktu galkorrak direnez, baliteke irudian agertzen den landare berdin-berdinik ez izatea, ezta eskaera egitean, kolore eta tamaina guztiak izatea. Hala ere, irudian agertzen den landarearen ahalik eta antzekoena entregatzeko konpromisoa hartzen dugu.\n75,00€ Saskira gehitu\nOrkidea lila (2 bara) zeramikazko loreontzi morean.\n50,00€ Saskira gehitu\nOrkidea zuriz osaturiko konposizio dotorea\n130,00€ Saskira gehitu\nLorearen barrualdea more kolorekoa duen orkidea zuria (2 bara), zeramikazko loreontzi fuksian.\n55,00€ Saskira gehitu\nDekorazio eta opari ideiak\nIntsektizida - Akarizida\nIntsektizida eta Fungizida\nOnddoen kontrako nutrizioa\nLore eta landareak\nLoreontziak eta Jardinerak\nGarbiketa eta desinfekzioa\n© Casa Basusta Lorategia 2020


Udala ostalariekin bildu da laguntzen berri emateko - Azkoitiko Udala\nUdala ostalariekin bildu da laguntzen berri emateko\nUdalak bilera egin du gaur goizean herriko ostalariekin sektoreari eman asmo duen laguntza berrien inguruko informazioa aurrez aurre azaltzeko. Urtarrilaren 29an egin zuten alde biek aurreko bilkura eta orduan, udal ordezkariek laguntzen jarraitzeko konpromisoa berretsi zieten. Ordutik hona, Udalak 85.000 euroko partida ezartzea erabaki du, dirulaguntza zuzenak emateko.\nOgasun zinegotzi Ana Azkoitiak dirulaguntzak emateko orduan erabiliko diren irizpideen planteamendua azaldu die ostalariei. “Gure proposamena da establezimendu bakoitzari diru-kopuru finko bat ematea eta kopuru finko horri gehitzea bigarren laguntza bat, bakoitzak kontratatuta dituen langileen eta haien lanaldien arabera”.\nHorretarako, establezimendu bakoitzak Altan dauden Langileen Txostena (ITA) aurkeztu beharko du eskaera egiterakoan. “Horrela, sektoreak zenbat langile dituen ere jakingo dugu”. Deialdia ahalik eta azkarren argitaratuko da, laguntza lehenbailehen jaso dezaten.\nAna Azkoitiak azaldu die, halaber, 2021ean ez zaiela terraza tasarik kobratuko. Zabor tasari dagokionez, momentuz, Udalak ez du ezohiko erabakirik hartzeko asmorik, “besteak beste, lokal hutsek ere ordaindu behar izaten dutelako zabor tasa”.\nOgasun zinegotzia gaineratu du neurri berriak hartzeko aukera edo beharra ikusiz gero, “banan-bana aztertu beharko liratekeela. Orain arteko laguntzak denentzat berdintsuak izan dira, salbuespenik ez da egin, baina aurrerantzean establezimendu bakoitzaren benetako beharrak kontutan hartu beharko genituzke. Egoera ez da berdina sektore guztientzat eta ezta, sektore barruan dauden negozio guztientzat ere”. Horretxegatik, hartuko dugu kontutan langile kopurua oraingoan, uste dugulako, laguntzak emateko modua justuagoa dela horrela”.\nHauek Udalak bideratzen dituen bigarren laguntza zuzenak lirateke. 2020an, merkatari, ostalari eta zerbitzuentzat dirulaguntza ildo bat ezarri zuen. 151 establezimendu izan ziren onuradunak, haietatik 40 ostalaritzakoak. Azken hauetatik, bakoitzak, batek ezik, 900 euroko dirulaguntza jaso zuen.\nZabor bilketa sistema\nBigarren gai bat ere izan dute hizpide, hondakin bilketa, alegia. Erabaki gabe geratu da oraingoz gaia.\nHondakinen kudeaketan eraginkortasuna areagotze aldera, ostalariei proposatu zaie banan banan jasotzea euren establezimenduetatik errefuxa eta organikoa, kaleko edukiontzietara bota ordez. Ordu eta egun jakinetan egingo litzateke bilketa. Industrian, esaterako, horrela egiten da.\nBilerak proposatutako sistemaren abantailak eta desabantailak jorratzeko balio izan du, behin betiko erabakia hartu aurretik.


Luma Zorrozten - Gabonetako gameluak\n2012/12/26 23:31 0 iruzkin\nGabonak eta gameluak izenburu berdinean nahasten diren arren, hurrengo post-ak Meltxor, Gaspar eta Baltasarren gameluekin zerikus handirik ez dauka. Beste gamelu batzuei buruz arituko gara, trapitxeoan aritzen diren horiei buruz, hain zuzen ere.\nEguberria heldu baino lehen ikusi ziren aurreneko zantzuak. Foru plazatik igaro den edonork ikusiko zuen bertan zegoen zurrunbiloa. Pinuekin trapitxeatzen zuten bertan! Eskailerak jaitsi eta, segituan, sosa batzuen truke eros zenezakeen pinurik handiena, potoloena, hostotsuena eta –ena formularekin bukatzen den oro. Tristea bada ere, jakina da erositako arbolen ehuneko oso altu batek Gardelegin bukatuko duela. Foru plaza honetan topatzen zuten askok beren gabonetako dosia.\nEgun hauetan erdiguneko kaleetatik ibiltzea zoratzeko modukoa izan da. Semaforoak oinezkoentzat zabaldu bezain laster, gora eta behera zihoazen artaldeak gurutzatzen ziren. Eskuetan zeramatzaten poltsa erraldoiek bata bestearen kontra talka egiten bazuten ere, inor ere ez zuen barkamenik eskatzen. Noraezean? Ez, hauek ere beren gameluen bila. Argi leunekin eta musika goxoarekin mozorrotutako dendetan topatu dute askok beren gabonetako dosia.\nTrapitxeorik mingarriena baina, ez da dendatan ezta pinuz jositako plazatan ere eman. Betiko bulegoetan baizik. Bizilagun arrunten ilusioekin eta sentimenduekin jolasten trebeak diren despatxu horietan. Gabonetako ordainsarien kontua alde batera utzita, lagun askoren lanpostuekin trapitxeatzen ibili dira egun hauetan guztietan ere. Diputazioaren datorren urteko aurrekontuak direla eta ez direla, PP bakarrik geratu eta luzatu egin dira iazkoak. Eta, adibide bat jartzearren, Arabako euskara teknikarien lan kontratuak ere luzatu egingo dituzte? Duda horrekin igaroko dute oporraldia askok. Bulegoetako gorbatadunek gabonetan ez ezik, urte osoan zehar ere, langileon sentimenduetan topatzen dute beren dosia.\nHautetsontzietatik at entzungo al du Urtaranek?\nFacebook-ek batu gintuen\nAgoraspaces-ak heldu dira Gasteizera\nDes-amodio istorio baten hasiera, besterik ez\nHitz goxoekin ez bada ere, Udazkenfest aurrera\nLa sórdida crónica de una violación\nLuma Zorrozten Txotxefina\nTxotxefina en Kiratsa capital? "Green Capitalaren munt..."\nTxotxefina en Youtubeko tutorialetan ikasi ez dudanaz "Murrizketak eta murriz..."\nLuma Zorrozten mati iturralde\nmati iturralde en Imágenes para el escenario de la crisis "Ahora, en visperas de ..."\nLuma Zorrozten Joxerra\nJoxerra en Imágenes para el escenario de la crisis "Coincido contigo. Es n..."


Bizkaia Mentoring Networken lehenengo topaketa – InfoBeaz\nImanol Pradales Ekonomi eta Lurralde garapena Sustatzeko foru diputatuak eman zion hasiera bilerari eta esan zuenez “Bizkaia Mentoring Network ez litzateke posible izango mentoreek sarean parte hartuko ez balute. 48 profesional dira, euren ingurunearen aldeko konpromisoa duten pertsonak, prest daudenak euren ezagutza beste ekimen batzuekin partekatzeko”.\n2015ean sortu zen eta gaur egun 12 proeiektu daude BMNk bultzatuta mentorizatze-prozesuan. Jardunaldia baliagarria izan zen horoietako batzuk sakonago ezagutzeko. Iratxe de las Hayas, Jesús Navas, Juan Liedo eta Alberto Gabikagoxeakoak mentore legez beren iritzia azaldu zuten, esperientzia oso aberasgarria dela nabarmenduz: gaurkotuta egoteko lagungarria gertatzen zaigu, enpresei dagozkien errealitate berriak ezaguteko eta gizarteari jaso dutenaren parte bat itzultzeko”.\nLuis Ángel del Valle (Sealpath), Iñigo Sobradillo (Aquila), Jon Ander Ortuondo (F4 Biomechanics) eta Fernando Presa (Nexmachina) ekintzaileek mentoreek eskaintzen dioten ezagutza eta enpresarentzat kritikoak diren erabakiak hartzerakoan denbora eta baliabideak aurreztu dituztela nabarmendu zuten.\nOndoren Paul Sturrock britainiar mentoreak bere esperientzia kontatu zuen eta mentore baten rola, estrategia eta lanaren gakoak azaldu zituen, sare bateko kidea izatea oso garrantzitsua dela azpimarratuz: “bestela ekintzaileei laguntzeko aukera eta zeure burua mentore legez garatzeko aukera galtzen duzu”.\nJardunaldiaren azken zatian parte hartu zutenak sarean parte hartzeaz eta bultzatu beharraz mintzatu ziren. Lanean ari gara ondorioak laburtzeko eta hurrengo batean jakinaraziko ditugu.\nStartupak aipatuz, Imanol Pradalesek jardunaldiari amaiera emateko esan zuenez “sarritan eman ahal zaien laguntzarik onena egoera berean egon direnekin harremanetan jartzea da”.\nbilera, elkartzea, jardunaldia, mentoring


Udako lehen San Telmo Gaua egingo dute larunbatean, "Hello, Robot" erakusketan oinarrituta : Irutxuloko Hitza\nUdako lehen San Telmo Gaua egingo dute larunbatean, "Hello, Robot" erakusketan oinarrituta\nSan Telmo museoak udako lehen San Telmo Gaua egingo du larunbatean, Hello, Robot. Diseinua gizakiaren eta makinaren artean izeneko erakusketa oinarri gisa hartuta. 20:30etik 00:00etara, erakusketa-gela, museoko eliza eta klaustroa irekita egongo dira, taberna zerbitzuarekin.\nErakusketak robotikak gaur egun hartzen dituen askotariko moldeak erakusten ditu, eta bere inguruan sortzen diren arazo etiko, sozial eta politikoen bueltako hausnarketa egitea du helburu. 200 pieza inguruk osatzen dute: etxean, zaintza lanetan eta industrian erabiltzen diren robotak gehienak.\nHorrez gain, musikak leku berezia izango du larunbateko ekitaldian, izan ere, Jonathan Garciak Tunipaneak izeneko bere azken obra aurkeztuko du museoan. Erakusketarekin lotura zuzena duen musika robotiko saioa izango da, eta elizako espazio zentralerako diseinatua egoteaz gain, mekanismo elektromekaniko batek interpretatuko du.\nEkitaldirako sarrera doakoa izango da edukiera bete arte.


Ketchupa tomatea oinarri duen saltsa edo ongailua da. Tomate kontzentratua, ozpina, azukrea eta gatza izan ohi dira ketchuparen osagai nagusiak, halere, berakatza, arto siropea, tipula, edota bestelako ortuari eta belarrak ere erabili ohi dira saltsa egiteko. Ketchupa oso erabilia da patata frijitu, hot dog, hanburgesa edota sandwicha bezalako jakietan, eta beste hainbat saltsaren oinarria ere bada.\nKetchupa tomatea oinarri duen saltsa edo ongailua da. Tomate kontzentratua, ozpina, azukrea eta gatza izan ohi dira ketchuparen osagai nagusiak, halere, berakatza, arto siropea, tipula, edota bestelako ortuari eta belarrak ere erabili ohi dira saltsa egiteko. Ketchupa oso erabilia da patata frijitu, hot dog, hanburgesa edota sandwicha bezalako jakietan, eta beste hainbat saltsaren oinarria ere bada. (eu)


[LAN ESKAINTZA] Erredakziorako lan poltsa ireki du Aiaraldea Ekintzen Faktoriak - Aiaraldea - Aiaraldea.eus\nErredakzioa 2019-10-09 16:53\nHedabidean jarduteko langile baten bila ari dira. / Aiaraldea.eus\nAiaraldea Ekintzen Faktoriak komunikabideko zereginetarako lan poltsa ireki du. Izan ere, kazetari baten kontratazioa gauzatuko du komunikabideak urriaren bigarren hamabostaldian, hiru hilabeterako jardun erdiz.\nAiaraldea Ekintzen Faktoriak komunikabideko zereginetarako lan-poltsa ireki du. Hedabideko eginkizunei erantzuteko (edizio digitala, papereko edizioa, ikus-entzunezkoak…) profesionalen lan-poltsa osatzea da helburua. Aurreko lan-poltsa duela 2 urte egin zen (2017an), eta eskualdeko zein Euskal Herriko kide berriei izena emateko aukera eskaintzea ebatzi du Aiaraldea Kooperatiba Elkarteak. Besteak beste, hiru hilabeterako jardun erdiz kazetari baten kontratazioa gauzatuko du komunikabideak urriaren bigarren hamabostaldian.\nIzena ematen dutenen artean lan poltsa berrituko da, komunikabidearen tresna ezberdinetan (webgunea, aldizkaria edota ikus-entzunezkoak) aurrera begira sor litezkeen beharrei erantzuteko.\nLAN POLTSA ETA LAN DEIALDIA EBAZTEKO KRONOLOGIA:\nIrailak 30: Lan poltsa ireki.\nUrriak 10: Curriculum Vitae-ak eta aurkezpen gutuna jasotzeko azken eguna.\nUrriak 11: Jasotako eskaeren lehenengo balorazioa.\nUrriak 14-15: Hauta-probak.\nUrriak 17: Elkarrizketak, hala badagokio, eta lan deialdiaren ebazpena.\nUrriak 18: Lan deialdiaren jakinarazpena\nUrriak 21: 3 hilabeterako jardun erdiko kontratazioa\nFUNTZIOAK ETA EGIN BEHARREKOAK\nHiru hilabeterako kontratazioa, erredakzio zereginetarako izango da. Langile berriak honako funtzio hauek bete beharko ditu:\nHedabideko webgunerako edukien erredakzioa\nAiaraldea hemen egunkarirako edukien ekoizpena\nInternet tresnen ustiaketa\nSarrerako probaldia gainditzea.\nEuskarazko Gaitasun Agiria.\nAutoa edota gida baimena izatea.\nMaketazio programen ezagutza (In design)\nSare sozialen ezagutza\nInternet tresnen ezagutza\nAskitasuna eta iniziatiba gaitasuna\nAiaraldea Ekintzen Faktoriako erabiltzaile izatea edota proiektuan modu boluntarioan parte hartzea.\nOrdutegia: Goizez edo arratsaldez, moldagarria.\nAstelehenetik-ostiralera (ohikoan, beharren arabera).\nHIRU HILABETERAKO probaldia.\nHAUTAPROBA ETA ELKARRIZKETA\nJasotako Curriculum Vitae-ak eta aurkezpen gutunetan azaldutako informazioa aztertu ondoren, proposatutako funtzio eta lanpostua bete dezaketen hautagaien lehenbiziko aukeraketa egingo da. Hauek urriaren 14-15 bitartean hautaproban parte hartzeko deituko dira. Arratsaldez izango dira probak (16:00-20:00), eta gehienez 60 minutuko iraupena izango dute. Ariketetan eskualdearekiko ezagutza, kazetaritza gaitasunak eta euskara maila baloratuko dira. Urriaren 17an hautagaiak elkarrizketa saioetan parte hartzeko deituko dira. Arratsaldez burutuko dira saioak (16:00-20:00), eta gehienez 60 minutuko iraupena izango dute.\nHARREMANAK ETA CURRICULUM-AK\nE-maila: lanpoltsa@aiaraldea.eus. Kontsultetarako telefono zenbakia: 688625900. Interesatuta bazaude, bidali curriculuma eta aurkezpen gutuna urriaren 10a, 14:00ak baino lehen lanpoltsa@aiaraldea.eus helbidera.


Eusko Jaurlaritzak sarbidea erraztu die euskal enpresei teknologia digitalak probatzeko azpiegituretara, aurre egin diezaieten industria adimendunaren erronkei - Ekonomiaren Garapena eta Azpiegitura Saila - Euskadi.eus\nEusko Jaurlaritzak abian jarri du BDIH-Konexio laguntza-programa, zeinak elkarrekin lotuko dituen ETEak eta Basque Digital Innovation Hub zentroa, euskal enpresei industria adimendunaren erronkei (jasangarritasuna eta digitalizazioa) aurre egiten laguntzeko.\nEusko Jaurlaritzak abiarazi duen laguntza-programa berriak sarbidea erraztuko die euskal enpresei (batez ere ETEei) gaitasun zientifiko eta teknologiko berritzaile eta bikainak eskuratzeko, beharrezkoak baitira industria adimendunak fabrikazio digital eta jasangarriaren arloan ekarriko dituen erronkei aurre egiteko; hala, enpresek aukera izango dute eboluzionatzeko eta lehiakorragoak izateko. Beraz, euskal enpresek posible izango dute esperimentazio eta probetarako azpiegiturak erabiltzea industria adimendunaren erronkei aurre egin ahal izateko.\nEnpresek Basque Digital Innovation Hub “BDIH-Konexio” programako laguntzak eskatu ahal izango dituzte irailaren 22tik. 450.000 euro bideratu dira ekimen horretara eta SPRI Taldeak kudeatzen duen Basque Industry 4.0 Estrategiaren barruan kokatzen da.\nFuntsean, BDIH-Konexio 2020 ekimenaren helburua da ekintza-plan bat gidatzea, zeinak sarbidea, konexioa eta laguntza teknikoa emango dion euskal industriari Basque Digital Innovation Hub-a (BDIH) –proba eta esperimentaziorako azpiegitura– erabili ahal izateko.\nEra berean, programa horri esker enpresa onuradunek aukera izango dute Europako hainbat Digital Innovation Hub (DIHs) zentrorekin konektatu eta kolaboratzeko, BDIH lankidetza estrategikoak sortzen ari delako Europako Batzordeak sustatutako katalogoan agertzen diren Europako beste DIH batzuekin.\nBDIH hori enpresei laguntzeko aktibo eta zerbitzu sare konektatu bat da, sei gune desberdinetan antolatutako fabrikazio aurreratuko hainbat arlotan espezializatua. Arlo horiek dira: Fabrikazio gehigarria, Robotika malgu eta kolaboratiboa, Zibersegurtasuna, Makina adimendun eta konektatuak, Material aurreratuak eta Data Driven Solutions, denak ere funtsezkoak produkzio digital eta jasangarria lortzeko. ZTBESko 21 agentek osatzen dute sarea, eta 100dik gora aktibo (ekipoak, laborategiak, lantegi pilotuak) ditu euskal ETEen zerbitzura, produkzio arloko teknologia digital eta jasangarrien inguruko prestakuntza emateko, ikerketarako, eta probak eta balidazioak egiteko.\nHala, enpresek sarbidea izango dute 4.0 Industriarako oinarrizkoak diren digitalizazio-teknologietara Basque Digital Innovation Hub zentroko agenteen eskutik, haien ezagutza eta azpiegiturak aprobetxatuko dituztelarik egoki barneratzeko industria adimendunaren erronkei aurre egiteko behar dituzten gaitasun zientifiko eta teknologikoak.\nSarbidea izan dezakete BDIH-Konexio programa berrira produktu-prozesu industrialarekin lotutako diseinu eta logistika arloko enpresek, manufakturako enpresa industrialek eta zerbitzu teknikoetakoek, baldin jarduera industrialeko zentro bat badute Euskal Autonomi Erkidegoan eta BDIHko agente bat edo gehiagoren edo Europako DIH bateko agente baten laguntza badute proiektua gauzatzeko.\nHona hemen zer eskaintzen duen BDIH Konexio programak:\nBDIH edo Europako DIH zentro bateko agenteen laguntza teknikoa:\nEkintza-plan bat egitea 4.0 teknologiak barneratzeko ahalmena handitzeko, edota\nTeknologia horien kontzeptu-proba bat egitea\n12.000€-20.000€ bitarteko dirulaguntza Agente bat kontratatzeko.\nFabrikazio gehigarria, Zibersegurtasuna, Makina adimendun eta konektatuak, Material aurreratuak eta Robotika malgua bezalako teknologiak esperimentatu eta probatzeko laguntza


IMQ Ayuda doako orientabide-zerbitzua da eta adinekoen bizi-kalitatea hobetzea du xede.\nAzken hiru urteotan, adinekoei buruzko alderdien gaineko aholkuen eskera % 5,73 handitu da.\nZerbitzu horrek gai hauei buruz ematen du aholku: Mendetasun Legearen laguntzak, desgaitasunaren gaineko izapideak, jarduteko gaitasunaren aldaketak, etxebizitzak egokitzea, laguntza teknikoak, laguntza psikologikoa, etxeko laguntza edo zaintzaileak prestatzea, besteak beste. Arrisku- eta ahulezia-egoerak ere antzematen ditu behar izanez gero.\nIMQ Ayuda zerbitzuak –adinekoen bizi-kalitatea hobetzeko doako orientabide-zerbitzua, IMQ-ko bezeroentzat eta beren familientzat sortu dena– 1.643 eskaera jaso zituen 2018an. Horien artean, % 70etik gora telefonoz egin ziren; % 20, zuzenean, eta gainerako % 7a telematikoak izan ziren. 2016. urteaz geroztik, adinekoen bizi-kalitatearekin eta zaintzearekin loturiko aholkuak % 5,73 gehiago eskatu dira Euskadiko konpainiaren 365.000 asegurudunen artean.\n“Adinekoen bizitzan zehar, ustekabeak direla edo bizitza bera dela eta, batzuetan aditu batek, sektore publikoan nahiz pribatuan, adinekoen zainketaren beharrak hobeto betetzeko konponbide soziosanitarioen gainean eman dezakeen aholkua baliagarria izan daiteke”, azaldu du IMQ Igurcoko zuzendari kudeatzaile Santiago Canalesek.\nHorregatik jarri zen martxan zerbitzu hori, hainbat gairi buruz aholku emateko: Mendetasun Legearen laguntzak kudeatu eta izapidetzea; desgaitasun, ezintasun eta abarren gaineko izapideak; jarduteko gaitasunaren aldaketak; adinekoak zaintzeko laguntzak non eta nola eskuratzea, eta Administrazio publikoarekiko izapideak egitea.\nEra berean, etxebizitzak egokitu, alokatu eta erosteko aholku ematen du, baita laguntza teknikoei eta laguntza-produktuei buruz eta oztopo arkitektonikoak kentzeari buruz ere.\nHalaber, IMQ Ayuda zerbitzuko adituek udaleko zerbitzu sozialekin eta teleasistentziarekin harremanetan jartzen laguntzen diete asegurudunei eta horien senideei, baita IMQ Igurcoko zentroetan ospitaleratzeak kudeatzen ere —aseguratzailearen adar soziosanitarioa—, IMQ Igurco Orue (Amorebieta-Etxano) eta IMQ Igurco Unbe (Erandio) eguneko zentroetan nahiz egoitzetan, edo bitarteko zainketetako zentro batean, Errekuperazio Funtzionaleko Unitateetan egon behar diren errekuperazioei dagokienez.\n“Haietan, adinekoen zainketan espezializatutako profesionalek, Geriatrian espezialistak diren medikuen zuzendaritzapean, adinekoei eta beren senideei banan-banako plan baten arabera eskaintzen diete arreta, hots, profesional bakoitzaren lana plan horren arabera antolatzen da, pazienteen bizi-kalitatea hobetzea eta funtzio eta autonomia mailarik handiena xede izanda”, azpimarratu du IMQ Ayuda zerbitzuko gizarte-langile Maitane Fernándezek.\nAdinekoen senideek ere jasotzen dute IMQ Ayuda zerbitzuaren laguntza, adinekoaren mendetasun fisiko, funtzional edo kognitiboak eragindako zailtasunei aurre egiteko, esaterako, etxeko laguntza ematen zaie, hots, etxean lagun dezaketen profesionalak, enpresak eta erakunde publiko eta pribatuak, baita garraio egokituko zerbitzuak eta etxera janaria eramateko zerbitzua ere.\nEra berean, IMQ Ayuda zerbitzuak dinamika familiarrean ere jarduten du, eta zaintzaileak prestatzen eta zainketak antolatzen laguntzen du —batez ere, zainketak etxean egiten badira— eta lehen mailako arretarekiko eta udaleko gizarte-zerbitzuekiko koordinazioa bultzatzen du.\nArrisku- edo ahulezia-egoerak antzematea\nBehar izanez gero, pazienteei eta beren senideei laguntza emozionala ere ematen zaie eta, batzuetan, IMQ Ayuda zerbitzuak arrisku- edo ahulezia-egoerak antzematen ditu, batez ere, seniderik ez duten adinekoengan, esaterako, ospitaleratze baten ondorioz, mendetasun-maila handia duten horiengan.\nAzkenik, aurten, IMQ Ayuda zerbitzua zuzenean, aurrez aurre, ematen hasi zaie IMQ Zorrotzaurre eta IMQ Virgen Blanca kliniketako erabiltzaileei.\nForuko adinekoen udal egoitzak aldi baterako egonaldiak edo egonaldi iraunkorrak eskaintzen ditu lehen aldiz


«Urtez urte txopoa goratu dugun baztandar bakarrak gara» - Baztan - Erran.eus\nTtipi-Ttapa 2019-09-08 10:00\nPello Alberro, elbetearra.\nElbeten «sortu eta bizi» da Pello Alberro. Herrian bizi izateaz haraindi, herriarentzat lan egina ere bada: «orain dela sei urte, lau urtez alkaterik gabe egon ondotik, zazpi bat lagun elkartu eta taldea osatu genuen. Alkate izan nintzen, bi urtez».\nOrain alkatetzatik aske da/bilen arren, taldean segitzen du: «denon artean egiten dugu lana baina ez dut herriaren hitza Udalera eta Udalarena herrira bideratzeko ardurarik». Bitartekaritza hori alde batera uztea «kristoren lasaitasuna» izan da berarendako. Dena dela, ez da damutu egindako lanaz, are gehiago, «aberasgarria» izan zaiola nabarmendu du: «bailarari, herriari eta udal-ordenantzei buruz aunitz ikasten da».\nTaldean sartu aitzinetik ere atxikimendua izan du herrian: «bestak antolatzen 15 bat urtez ibili izan naiz». Hasierako urtetan «hiruzpalau lagunek» antolatzen bazuten ere, gerora taldea handitzea lortu zuten: «denen artean aiseago moldatzen ginen: ostatua paratu, zozketa-txartelak saldu eta etxez etxe eskatuz antolatzen genuen ahal zena, eta gaur egun ere halaxe egiten da». 30 urte zituela utzi zuen taldea, «ondokoek hartu zuten erreleboa».\nDena dela, bestarako lekukoa ez du guztiz utzia: «oraindik ere ateratzen naiz». Bezperako «txopo goratzea» da gehien gustatzen zaiona: «hori ez da galtzen ahal». Ez da harritzekoa horrek berarendako duen erranahia: «15 urte ingururekin hasi nintzen goratzen eta joan den urtean utzi nuen, 39rekin».\nPlaza bazterretik baina bistatik galdu gabe bizi du momentua: «laguntzen aritu ginen joan den urtean, eta heldu direnek martxa hartu arte hor egonen gara». Ardurarik gabe, baina laguntzeko prest ibiltzen da orain: «bazterretik esku bat behar delarik eman egiten dugu, zikiroan mahaiak paratzen edo zerbitzatzen...». Egun horrek hartu duen indarra nabarmendu du: «orain artean 100 lagun inguru biltzen ginen eta joan den urtean Elizondotik jendea etorri zen eta 160 bat bildu ginen, frontoia lepo bete zen».\nBatzuk indartu eta bertzeak galdu: «denborak berak aginduta, aldaketak gertatu dira eta aizkora apustuak orain ez dira egiten». Baina bada horrek baino pena handiagoa eragiten dion aldaketa bat: «herritarrek ez dute bestetan jai eskatzen».


zaratataraz 13-02-07 - Arrosa\nKaixo Arrosa sare eta zaratataraz-zaleok! Hemen da beste behin gure irratsaio palindromoa,astebetez arazo teknikoak medio irratsaiorik igo gabe egon ostean gainera!! Gaurkoan HAEMORRHAGE, HEJ NINJA, DICTADURA edota BAJO PRESION taldeekin, zuen eta ingurukoen tinpanoak taladratzeaz gain, bandcamp internet espazioan aurki ditzazkegun talde ez komertzialez eta BAND-RAT sub-atalean diska deskargatzeagatik dirua eskatzen diharduten Euskal herriko taldeez ere mintzatu gara, hori bai; azken hauen musikarik batere jarri gabe noski!\nhumorea, komentarista satirikoak, kritika zital bezain zorrotzak, ZARATATARAZ!!zaratataraz 13-02-07


Manifestariek poliziaren lerroa hautsi dute eta Parlamentuaren eraikineraino hurbildu dira\n2018ko abuztuaren 15a, asteazkena | Ordua Euskal Herrian 10:36:26\nEgun erabakiorra dute Katalunian. Puigdemont presidente izendatzea lortzen duten ala ez dago jokoan.\nPuigdemont Bruselan, artxiboko argazki batean.\n17:00 · 2018-01-30\nManifestariek Parlamentu kanpoan Esquadra Mossoek jarritako lerroa hautsi dute.\n— Elise Gazengel (@EliseGaz) 2018(e)ko urtarrilak 30\nHemen Garako Beñat Zalduak grabatutako bideoa.\n— Beñat Zaldua (@zalduariz) 2018(e)ko urtarrilak 30\n15:20 · 2018-01-30\nERCk babesa erakutsi dio Torrenten erabakiari\nNahasiak datoz urak Kataluniako alderdi soberanisten artean. JxCat eta CUPi ez zaie batere gustatu Roger Torrent Parlamenteko lehendakariak inbestidura plenoa atzeratu izana. ERCko buruzagiek, aitzitik, sostengua adierazi diote Rogerri, Oriol Junquerasek espetxetik eta Carles Mundók aurreko gobernuko sailburu ohiak bidalitako txioetan. JxCat eta CUPeko diputatuak, arratsaldean Legebiltzarreko beren eserlekuetan eseriko dira, Vilawebek dioen arabera.\nTorrentek azaldu du Carles Puigdemonti bost aldiz deitu diola goizean, egin behar zuenaz hitz egiteko, baina honek ez diola telefonorik hartu. JxCatek ukatu egin du hala izan denik. Joan den legealdian ere bi alderdiak –aurrekoan PdCATen izenean– elkarrekin izan ziren Gobernuan eta tentsio handiak bizi izan zituzten.\n— Oriol Junqueras  (@junqueras) 2016(e)ko urtarrilak 10\n— Carles Mundó  (@CarlesMundo) 2018(e)ko urtarrilak 30\n12:28 · 2018-01-30\nJxCAT eta CUPek inbestidura saioarekin aurrera jarraitzeko eskatu diote Torrenti\nJunts Per Catalunya eta CUPi ez zaie gustatu Kataluniako parlamentuko presidenteak inbestidura saioa atzeratzeko hartutako erabakia. Bi alderdiek eta parlamentuko mahiko kideek ez zuten erabaki horren berri, Roger Torrentek prentsaurrean bere asmoen berri eman duen arte. ERCk babestu egin du presidentearen erabakia. Espainiako Gobernua eta alderdi unionistak ere pozik agertu dira.\nGaur arratsalderako mobilizazioak deituta zituzten ANCk eta CDRek, eta bai batak zein besteak mobilizazio horiekin aurrera jarraitzea erabaki dute. ANCk igorri duen oharrean "herriaren borondatea ez da deskonbokatzen" adierazi du. Arratsaldeko hiruetan zen hastekoa saioa eta momentuz parlamentuaren webgunetik ez dute kendu saioaren ekitaldia agendatik. Torrentek adierazi du Puigdemonti berari bost aldiz deitu diola baina honek ez diola telefonoari erantzun. Junts Per Catalunyako iturriek gezurtatu egin dute informazio hori.\n09:49 · 2018-01-30\nPuigdemonten inbestidura saioa atzeratu egin dute, Auzitegi Kontituzionalak alegazioak ebatzi arte\nRoger Torrentek agerraldia egin du Kataluniako Parlamentuan. "Puidemontek eskubide eta legitimitate osoa du hautagai izateko eta konpromisoa hartzen dut bere inmunitatea defendatzeko", adierazi du Kataluniako Parlamentuko presidenteak. "Ez Espainiako presidenteordeak ez eta Auzitegi Kontituzionalak ez du erabakiko nor izango den Kataluniako Presidentea", gaineratu du.\n"Auztiegi Konstituzionala Carles Puigdemonten inbestidurari mugak jartzeko elkartu da. Auzitegiak, Parlamentu demokratiko bati bere araudia nola interpretatu behar duen azaldu dio", adierazi du Torrentek eta parlamentuak erabaki horien aurkako alegazioak aurkeztuko dituela adieraz du. "Ez dugu onartuko esatea Kataluniarrek gaizki bozkatu genuela", Parlamentuko presidentearen hitzetan herritarrek aukeratutako diputatuei dagokie, ppresidentea nor izango den erabakitzea eta ez auzitegiei. Torrentek konpromisoa hartu du, Puigdemonten eskubideak defendatu eta bere inmunitatea defendatzeko. Saioa atzeratu dute eta momentuz ez dago data berririk, hala ere, Puigdemonten inbestidurak aurrera darrai.\n09:40 · 2018-01-30\n9:45etan agerraldia egingo du Roger Torrentek parlamentuan\n10:00etan da biltzekoa Parlamentuko mahaia Oriol Junqueras eta Jordi Sanchezen boto delegatuaren inguruan erabakitzeko. Inbestidura saioarekin aurrera jarraitzea erabaki zuen Roger Torrentek nahiz eta Auzitegi Konstituzionalaren erabakiak desobeditzea dakarren horrek. Bilera hasi baino 15 minutu lehenago agerraldia egingo du parlamentuan.\n09:29 · 2018-01-30\nJxCAT, ERC eta CUPek Puigdemont inbestitzeko akordioa lortu dute "distantziara" bada ere\nTV3en arabera hiru alderdi independentistek akordioa lortu dute Carles Puigdemont Junts Per Catalunyako zerrendaburua inbestitzeko "distantziara" bada ere. Saioa 15:00etan hasiko da. Bi ordu lehenago da biltzekoa Auzitegi Konstituzionala, JxCATek asteburuan auzitegiak Puigdemonten inguruan harturiko erabakien aurka jarri duen helegitea aztertzeko.\n09:12 · 2018-01-30\n15:00etan hasiko da Puigdemont presidente izendatzeko saioa Kataluniako Parlamentuan\nAzken asteotako lerroburu nagusiak bete ditu Kataluniako Presidentearen gora beherek. Bost ordu falta dira inbestidura saiorako eta oraindik ez dago argi zer egingo duen Carles Puigdemontek. ANCk "kontzentrazio masiboa" deitu du Bartzelonan eta Puigdemonten ehunka kareta banatuko ditu herritarren artean.\nKataluniako parlamentuak egiten duena egiten duela ere, Auzitegi Konstituzionalaren erabakiari kasurik egin gabe egin beharko du. Konstituzionalak, Puigdemont, Pablo Llarenaren baimenik gabe inbestidurara agertuko balitz legez kanpokoa joko lukelako saioa, eta JxCATeko zerrendaburuak ez dio baimenik eskatu epaileari, bere diputatu eskubideez ohartarazi dio soilik.\n10:00etan da biltzekoa Parlamentuko Mahaia, Roger Torrent presidentea buru duela. Astelehenean Puigdemontek bere eskubideak babesteko "babes eskaria" luzatu zion Torrenti.


Gorriak ikusten ari da Txanogorritxo | Iritzia | Berria\nGorriak ikusten ari da Txanogorritxo\nMaite Franko Castro - Ipuin kontalaria\nGorriak ikusten ari da Txanogorritxo. Apaletik kendu nahi dute, gauero irakurri duten ume eta gurasoen eskuetatik aldendu. Ez du ulertzen zergatik. Goizean, eskutitz harrigarria: «24 ordu dituzue etxea husteko». Amonaren etxerako bidean doa, pentsakor. Gaurkoa azkeneko bisita izango omen da, maletak egiten laguntzekoa. Sexismo hitza entzun dio amari. Basoan, mugimendu handia. Ederra Lo kamisoiak kartoizko kutxetan sartzen ari da; Edurnezuriren amaordea ispiluari «nora ote goaz» galdezka. Txanogorritxok otsoa topatu du. Ohiko gose gaiztoa du. Txanogorritxo, aldiz, ez da haren beldur. Otsoa ez omen da oraindik ezertaz enteratu; neskatoaren ahotik jakingo du guztia. Hasieran, poztu egin da. Nazkatuta dago tiroak jasotzen. Gero, berriz, erretreta hartu behar hori tiroak baino mingarriagoa iruditu zaio. Akabo gosea. Enbor batean eseri eta negar zotinka hasi da. Txanogorritxok besarkatu egin du. Ehiztaria azaldu da orduan. Hark ere ez omen daki ezer oraindik. Eskopetari heldu eta tiro egiteko prestatu denean:\n—Zer da sexismoa? — Txanogorritxok, tupustean.\nEhiztaria zur eta lur. Halako batean, mudantza kamioia iritsi da. Txanogorritxo, Edurnezuri, Ederra Lo, otso, amona… modernoak datoz.\n—Aizu, gazte! Maletekin lagundu!\nJende gehiago ailegatu da segituan: ipuinetan adituak, «Stop desahucios»-ekoak eta baita anbulantzia bat ere. Mantak eta edari beroak etxegabetuentzat; psikologo bat, sexismoarena azaltzeko. Lasai egoteko, museoko artxiboetan ere oso ongi biziko direla. Bitartean, beste guztiak ipuinaz eztabaidan. Antropologoak hasieran. Batek, aspaldiko erritu iniziatiko baten kontakizuna dela; beste batek, ilargiaren faseak azaltzekoa; bortxaketa baten kronika, hirugarren batek; alkimistentzako formula sekretua, laugarrenak. Guraso batek, zaplazteko bana emateko gogoari eutsiz, zozokeria horiek alde batera uzteko eta ehiztari gizonezkoak neskatoa salbatzea berez sexista dela; irakasle bakezale batek, hiru bertsio zahar ezagutzen dituela: Grimm (ehiztaria duena), Perrault (zaharragoa eta ehiztaririk gabea, non otsoak neskatoa jaten duen) eta Zipesek jasotakoa (are zaharragoa, non otsoari ziria sartuta Txanogorritxok ihes egitea lortzen duen). Arazoa ehiztaria bada, pertsonaia hori kentzeko eta kitto! Psikoanalista batek egin du orduan ehiztariaren alde. Bukaera zoriontsuek itxaropena pizten dutela umeengan, eta, gainera, pertsonaia gaiztoak hil egin behar direla zuzentasunaren kontzeptua ikasteko. Liburuzain batek, gurasoek janariari adinako garrantzi eman beharko lioketela umeek kontsumitzen duten beste guztiari. Bukaeran, ipuin kontalari baten txantxa: «Aizue! Debekatu beharrean, zergatik ez diegu ipuin sexistei azalean S handi bat jartzen, erretzaileei zigarro kutxatiletan pozoia hartzen ari direla ohartarazten zaien bezala?». Bat etorri dira guztiak. Etxegabetuei esan behar dietenean, berriz, hauen arrastorik ez, otsoak anbulantziakoak jan ondoren Txanogorritxok bolantea hartu eta bota behar zituzten pertsonaia guztiak jaso baititu. Orain apal berri baten bila dabiltza, gauero irakurriko dituzten ume eta gurasoen seka. Beraz, irakurle, pertsonaia arriskutsu hauek etxean agertzen bazaizkizu, zuk ikusi ostatu eman ala salaketa jarri.\nOhiko ipuinen garaikidetzeaz


Badok | Aitzindari, fronteko lerroan\n2015eko urtarrilean, ordurako esklerosi anizkoitza zeukala jakitun zenean, Iñigo Muguruzak (Irun, Gipuzkoa, 1964-2019) bere ibilbidearen errepasoa egin zion BERRIA egunkariari. «Bai, egia da sei taldetan ibili naizela; marka polita da! Kortaturekin, halako eztandarekin hastea neurri batean putakeria bat da. Bizitza osorako markatzen zaitu! 100.000 disko saldu genituen… Hori ezin duzu bizitza osoan gainditu [barrez]. Hortik aurrera, dena doa gain behera. Baina, tira, orain ere saiatzen gara oso ondo pasatzen, kontzertuetan gozatzen, eta hori ez galtzea da inportanteena». Foku nagusien ertzean egon zale izan arren, 1983. urtean Fermin anaiarekin batera Kortatu sortu zuenetik, euskal rockak azken lau hamarkadetan izan duen izen nagusietariko bat izan da berea. Talde harekin euskara hutsezko diskoa kaleratu zuenetik, talderik talde, beti erakutsi zituen bai euskararen aldeko hautua, bai punketik hasi eta doinu tropikaletaraino hedatzen den gustu musikal zabala. Atzo hil zen Iñigo Muguruza, 54 urterekin, Kortatu, Delirium Tremens, Negu Gorriak, Joxe Ripiau, Sagarroi, Lurra eta Hiru Leike taldeetako kide eta arima ere izan zena.\nIñigo Muguruza, 2012. urteko argazki batean. (Gari Garaialde / Foku)\nKortatuk 1988ra arte iraun zuen, eta taldeak nahiz Muguruzak berak eginiko bidearen ispilu izan zen. Musikalki beste eremu batzuetara zabaduz joan zen bezala, euskara ere gero eta garrantzi handiagoa hartuz joan zen Muguruzaren bizitzan. Hizkuntza ikasi, eta Kolpez kolpe (1988) diskoa osorik osatu zuten euskarazko kantuekin: «Gu ere gure gabeziaz kontziente ginen, eta, Ferminek bosgarren diskoa euskaraz egingo genuela iragarri arren, aurreratu egin ginen, eta gure laugarren diskoa, Kolpez kolpe, euskaraz da. Euskarak oso sentipen bereziak bizitzeko aukera eman dit. Oso berezia da aita zenarekin hogei urte baino gehiago erdaraz hitz egiten pasatu ondoren euskaraz mintzatzen hastea», adierazi zion Sustrai Colinari Argia-n 2010ean emandako elkarrizketan.\n1988ko urriaren 1ean Iruñean emandako kontzertu batekin esan zuen agur Kortatuk, baina Muguruza ez zen geldirik egon handik aurrera ere. Delirium Tremens taldean hasi zen, eta oso denbora gutxira Negu Gorriak sortu zuen, Ferminekin eta Kaki Arkarazorekin. Ordurako beste musika batzuk entzuten hasiak ziren (hip hopa, hardcorea), eta haien eragina nabarmena izan zen taldearen lehenengo diskoan: Negu Gorriak (1990). “Radio Rahim” kantuak, Spike Leeren Do the Right Thing filmari keinu eginez, eman zuen proiektuak hartuko zuen bidearen berri: «Bat-bi, bat-bi / rap-arekin / gustatzen zaidan / mugimenduarekin / horrelakoa da bizitza / egin ezazu behar duzuna».\nNegu Gorriak-ek bide bat erakutsi zuen. Mikel Abrego eta Mikel Kazalis gehituta eta boskote bihurtuta, Gure jarrera diskoa argitaratzeko, Esan Ozenki zigilua sortu zuten modu kooperatiboan, eta pixkanaka taldearen ideiak eta lan egiteko moduak zabaltzen ez ezik, oihartzuna izaten ere hasi ziren. «Lehen diskoa atera ostean, jende asko etorri zitzaigun esanez ondo zegoela, baina Kortatu hobea zela», oroitzen zuen Muguruzak, baina, bigarren diskoa atera zutenerako, Negu Gorriaken itzala asko zabaldu zen; Euskal Herrian, baina baita kanpoan ere. Eta oihartzunarekin batera iritsi zen ideia politikoengatiko jazarpena ere; bide luzea egingo zuen, hain zuzen ere, 1993an Enrique Rodriguez Galindo Guardia Zibileko teniente koronel eta Intxaurrondoko kuarteleko buru zenak taldearen aurka egindako salaketak. Taldearen kontrako salaketaren arrazoia “Ustelkeria” kantuaren edukia zen: militarraren aburuz, aipatutako abestiaren hitzak eta bere argazki bat diskoaren barruko liburuxkan paratzeak «bere ohore eskubidean sartze ez-legitimoa» zekarren, eta 15 milioi pezetako ordainketa exijitu zien (90.000 euro inguru). Salaketak 2001era arte jarraitu zuen bueltaka epaitegietan, harik eta behin betikoz bertan behera utzi zuen arte. Taldeak ospakizun kontzertu jendetsuak eskaini zituen albistea jakin ostean.\n[Ondoko bideoan duzue Iñigo Muguruzak emandako azken kontzertua, Hiru Leike proiektu sortu berriarekin]\n«Aurrera egingo dugu, jakinda hau iraupen lasterketa dela»\nBadok atariak 22m2, Lurra eta Piztiak aurkeztuko ditu Bilbon\nETIKETAK:Delirium TremensEsan OzenkiHiru LeikeIñigo MuguruzaJotakieJoxe RipiauKortatuLurraNegu GorriakSagarroi


Genevako Konbentzioak - Wikipedia, entziklopedia askea.\n(«Genevako ituna» orritik birbideratua)\n1864ko Genevako Hitzarmena.\nGenevako Konbentzioak lau hitzarmen eta lehenagiriei deritze.\nLehena, Geneva hirian 1864an izan zen. Bertan batzartu eta hitzarmen batzuk egin zituzten garaiko munduko potentzia handiek. Hasiera batean hamabi herrialde hamar artikulu adostu zituzten. Besteak beste zauritutakoei laguntza bermatzea hitzartu zuten.\n1929an gerrako presoak ondo tratatzeko eta militarren graduazioa errespetatzeko konpromisoa hartu zuten.\n1949an, Bigarren Mundu Gerra amaitu eta geroko hitzarmenari "Genevako Konbentzioa" era singularrean deritzo. Hitzarmenak honetan, gerra denboran zibilak errespetatzea erabaki zen. Hasierako Konbentzioaren bultzatzailerik handiena Henri Dunant (1828-1910) izen zen, 1863an Gurutze Gorria sortu zuen berbera.\nHagako Konbentzioarekin batera, gudetan erabiltzen diren eta nahiko era orokortuan herrialde gehienek onartzen dituzten hitzarmenak dira.\nMultimedia: Geneva Conventions Protocols\nOrriaren azken aldaketa: 13 abendua 2019, 11:44.


Alex Cherneyren astronomia timelapseak | Nabigatzailea - Blog elcorreo.com\nAlex Cherneyren astronomia timelapseak\ntags: Alex Cherney, astronomia timelapsea\nAlex Cherney ukraniarra da, baina Melbournen (Australia) bizi da gaur egun. Astroargazkilaritza zaletasuna 2007an pistu zitzaion bere alabaren ikastetxean espazioaren inguruko proiektu bat lantzen ari zirela. Astronomia timelapsean maisua da Alex eta gaurko lan hauek horren erakusle\n2011koa da lehenengo hau eta bertan Astronomical Society of Albury Wodongak antolatutako starparty bat erakusten du. Bitxia da Magallanesen Hodeien eta Esne Bidearen zeruko hego poloaren inguruko mugimendua ikustea.\nBigarren timelapse honetan, berriz, Murchison Radio Astronomy Observatory ko radioteleskopioak agertzen dira. Bereziki polita da zein ondo ikusten den argi zodiakala sekuentzia pare batean.\nHirugarrenean Tekapo lakuko zeru ikusgarriak agertzen dira.\nBerri berria da azkeneko timelapsea. Joan zen astean Australia inguruan ikusi ziren aurorak dira protagonista.\nEta, amaitzeko, ipar hemisferioko biztanleentzat hain bitxia den Orioneko konstelazioaren argazki hau. Alderantziz dago! Argazki hau APOD aukeratu zuten 2012ko uztailaren 19an.


Donibane Lohizunen, izan da segur mugimendu ekaineko lehen asteburu hortan! Auzapezak gomitaturik, badian zen "Hermione" itsas-untzi beladun famatua egonaldi labur batentzat, Pasaiatik heldu eta Bordelerat ari. Zernahi jende hurbildu zaizkio, ainitz argazki hartzen zutela. Hurbildu bakarrik, hautetsi eta kargudun multxo bat salbu nehor ez baita untzirat igan. Igandean, Begiraleak elkarteak eskaintzen zuen Udaberria Dantzan, zazpi probintzietarik etorri dantzari andana eder batekin. Airoski harrotu dituzte bazterrak eta denak lorietan ziren! Partaide Iruñako Duguna taldea, Jare Gasteizetik jina, Bidarraiko kabalkadako dantzariak, Añorgako gipuzkoarrak, Erandioko bizkaitarrak, xuberotar batzu beti berdin erne eta bixtan dena donibandar Begiraleak! Igande goizean ohoratu da ere Besta-Berri, prosesione jendetsu batekin. Hamekak eta erdiak irian, dantzariek eta prosesioneak junt bazala egin dute Herriko Etxe aitzinean. Dantzariak gelditu dira eta musikariak ixildu, errespetu handirekin, prosesionea aitzina segitzerat utziz...\nKostaldean | 2018/06/07\nDonibane Lohizunen, herriko batzokiak muntatu du joanden astean uda aitzineko azken hitzaldia. Gaia arras berezia eta biziki interesgarria, pilota eta margolaritza, Goya famatuaren denboratik gutaraino. Hizlaria, Robert Poulou pilotari ohia, margolaritzaren mundu hori errotik ezagutzen duena. Bildu da jende, ehun bat lagun, eta denak loriatuak ziren. Bilkura arras luzea izan da, kasik bi oren, bainan nehork ez du erran luzeegia zela, gaitzeko altxorra agertua izan baita, guzien atsegingarri. Zernahi argazki pilotaz eginak izan diren margo asko eta askotaz, beste zernahi lehengo pilotari frangorenak... Pilotaz moldatu lehen margo eder arraroetarik da Goya artixta handiak hemezortzigarren mendean lantu zuena Espainiako erregeak manaturik obra parrasta bat. Egia erran, lehenagokoak ere badira zonbait hala nola aitzineko mendean Murrilo artixta guziz jeinutsuak plazaratu zuena Sevilla bere hirian. Urteak jin eta urteak joan, gero eta gehiago margo ater...


2020 Archives - Beldur barik\nBELDUR BARIK 2020 LEHIAKETAREN LAN SARIDUNAK ETA AIPAGARRIENAK\n2020ko egoera kontutan hartuta, aurreko urteetan baino lan gutxiago jaso dira aurtengo lehiaketan, guztira, 204 lan, baina pozteko datua da; izan ere, horien artean, oso lan interesgarriak jaso dira.\nArtikulu honetan saridunak izan ez diren lan batzuk nabarmendu nahi ditugu, landutako edukiagatik eta kalitate teknikoagatik epaimahaiak aipagarriak direla uste izan duelako eta saridunak izateko lehian egon direlako.\nHemen azpian agertzen diren lanak, Beldur Barik prozesuak lantzen jarraitzeko oso baliagarriak direla uste dugu, jakin badakigulako, Azaroaren 25a, Indarkeria Matxistaren Aurkako Nazioarteko Eguna, ez den beste egun denetan Beldur Barik jarrera lantzen jarraitu behar dugula.\nLehenengo kategoriako lan saridunak eta nabarmentzekoak\n–Martxoak 8: Durangotik bidalitako lan honetan nesken jarrera aktiboa, erantzun kolektiboaren mezua eta talde lana bikain erakutsi dute. Parte hartzaileak Aisha, Daniela, Izaro, Laida, Lucía, Naroa eta Aizea izan dira.\n–Eman buelta zure ipuinari: Ermuatik iritsi den lan honen orijinaltasuna eta garapena nabarmentzekoak dira (ikus-entzunezko pieza ondo pentsatua da) neskak eta mutilak agertzen ditu, baita talde lana eta erantzun kolektiboa ematen dio problematikari. Parte hartzaileak Naroa, June, Lucia, Ekaitz, Axpe, Lorea, Aner, Miren, Unax eta Martin izan dira.\n–Matxismoa denboran zehar: Lan honek feminismoaren genealogia erakusten du eta teknikoki lan oso interesgarria. Leioatik bidali dute bideo hau eta parte hartzaileak Urko, Hector, Irati, Zara, Gorka eta Iraia izan dira.\n–Ni ni naiz eta zer?: Bilbotik aurkeztu duten bideo honetan transmititu duten intentzio argia, plano zainduak, narratiba landuta eta Beldur Barik jarrera nabarmentzekoak izan dira. Ziortza, June, Nahia eta hiru Uxue ditugu lan honen egile.\n–Gaur nigatik, bihar zuregatik: Etxebarritik aurkeztu duten lan honetan mezu argia erakutsi dute, Beldur Barik jarrera bikaina eta teknikoki lan ona egin dute. Parte hartzaileak Irene, Arrate, Markel, Hugo, Haizea, Unai, Iraia, Zuzene eta Valentina izan dira.\n–No estoy a tus pies: Bilbotik iritsi den lan honek sorkuntza lan handia du, eta lan onenen artean egon da. Egileak Iraide, Aitana, Itxasne eta Irati izan dira.\nBigarren kategoriako lan saridunak eta nabarmentzekoak\n–Lerro berrien artean: Ondarrutik mezu indartsua, ahalduntzailea, publikoa, ikuslearen arreta deitzen duena erakutsi dute. Haizea, Maddi, Itxasne, Jon, Aritz, Nerea eta Niko dira bideo honen egileak.\n–¿Por qué?: Askotan entzuten dugu intersekzionalitate hitza, baina, zer da hori? bideo honetan oso ondo azaltzen du Berangoko Enarak horixe bera.\n–Genero indarkeriaren txertoa: Gaurkotasuna, emozioa, emakumeen boterea adierazi dute Elorrioko gazte hauek ikus-entzunezko lan on honetan. Libe, Jone, Geaxi eta Gorka izan dira bideo honen egileak.\n–Gizarte feminista bat: Mezu argi eta potentea utzi digu Leioatik bidalitako lan honek, bisualki ere lan bikaina egin dute Jonek eta Amaiurrek.\n–Ahots morea: Sorkuntza lan ona aurkeztu dute Arrasateko Miren, Jone, Nora eta Maddik. Musika, kantua eta letra ederrak egin dituzte, eta ikus-entzunezko pieza ona sortu dute horiek dena nahastuz.\n–Je je je XD!: Gizarte matxista honen aurrean mutilek duten ardura ederto erakutsi dute Getxotik aurkeztu diguten lan honetan. Korporatibismoaren haustura, errealitatean gertatzen den problematika ederto jarri dute mahai gainean, eta beraz, lan oso erabilgarria da prozesuak aurrera eramateko. Paul, Aimar, Unai eta Oier izan dira lan honen egileak.\n–Beldur Barik denok festak gustora pasa ahal izateko: Indarkeria kulturalaren aurrean ariketa ausarta ekarri dute Irundik, haien izenak jarrita. Eskerrik asko Nora, Mattin eta Mireni lan hau aurkezteagatik.\nHirugarren kategoriako lan saridunak eta nabarmentzekoak\n–Oldartu: Hitz indartsuak ekarri dizkigute Bilbotik neska hauek. Mezu baikorra, argia erakutsi dute eta baita elkartasuna eta taldeko lana. Parte hartzaileak Aisha, Leire, Asier eta beste Leire izan dira.\n–Gure Misioa: Ikus-entzunezko lan bikaina ekarri dute honakoan, eta gainera umore ukituarekin bikain jorratu dute Beldur Barik jarrera. Iratxe Aguilerak beste kide batzuekin batera Gasteiztik aurkeztutako lana da honakoa.\n–NO: Teknikoki oso lan ona aurkeztu dute Oihanek, Uxuek, Amaiak eta Ikerrek Leioatik, non mezua gorpuztu egiten den, emakumeen gorputzen gaineko indarkeria bikain erakutsi dute.\n–Aldatzeko garaia: Matxismoaren aurrean mutilen jarrera aktiboa erakutsi dute Bilbotik aurkeztu duten lan honetan. Iker, Andoni, Alain eta Ander izan dira egileak.\n–Diferentes: Aniztasuna ondo islatu dute Galdakaotik iritsi den lan honetan. Gainera, teknikoki kalitate handiko pieza aurkeztu dute. Bi Paula, Peiok eta Miguelek aurkeztu dute bideoa.\n–No más historias: Mutil batzuk emakumeen paperean jarri dira hausnarketa eginez. Egun oraindik emakume askok pairatzen dituzten desberdintasun egoerak islatu dituzte lan honetan Carla, Sheila, Jon Andoni eta Miguelek.\nIkus-entzunezko lan sariduna eta nabarmentzekoak\n–Errebelazioa: Teknikoki oso lan ona aurkeztu dute Miren eta Uxuek, musika, ahotsa eta irudiak bikain lotu dituzte, lan poetikoa eta aniztasuna islatzen duena, gorputzena, identitateena… sexualitatea eta afektuak azaleratzen ditu.\nKalitate teknikoagatik lehian egon dira ere; NO, ¿Por qué? eta Gure Misioa lanak.\nBeldur Barik 2020 lehiaketa datuetan\nKategoria Z %\n1. 12/13 urte 34 16,7\n2. 14/18 urte 138 67,6\n3. 19/26 urte 32 15,7\nGUZTIRA 204 100,0\nPARTE-HARTZEA Z %\nTaldeko lana 194 95,1\nBakarkako lana 10 4,9\nGUZTIRA 204 100\nLURRALDE HISTORIKOA Z %\nARABA 15 7,4\nBIZKAIA 120 58,8\nGIPUZKOA 69 33,8\nLan irabazleen erabakia azaroaren 20an, ostirala, eman zen argitara Gipuzkoako Foru Aldundian jazo zen sari banaketan, baina epaia azaroaren 13an eman zen EUDELen Bilboko egoitzan.\nHauek izan dira aurtengo irabazleak aukeratzeko epaimahaikideak:\nIzaskun Landaida zuzendaria eta Josune Ortiz berdintasun-teknikaria.\nEukene de Miguel berdintasun-teknikaria.\nNerea Melgosa Berdintasunaren eta Giza Eskubideen zuzendaria eta Edu Portilla berdintasun-teknikaria.\nEnplegu, Gizarteratze eta Berdintasun Saileko Berdintasunerako zuzendari nagusia Patricia Campelo eta Berdintasunerako teknikaria Begoña Zugadi.\nBerdintasunerako Organoko zuzendaria Miren Elgarresta eta Berdintasuneko teknikaria Aurora Iturrioz.\nBeldur Barik programaren talde eragilearen ordezkaria.\nBi artista feminista\nBeatriz González Rojo (Beldur Barik 2020ko irudien egilea eta sari-banaketan parte hartu zuena).\nMaider Oleaga, gidoilari eta dokumentalen zuzendaria.\nLehenengo eta bigarren kategorietarako, gainera, honako hauek parte hartu dute:\nHaizea Kareaga berdintasun-teknikaria.\nBeldur Barikeko lehiakide ohia eta 2019ko lan grafikoagatik saritua\nBestalde, hirugarren kategoriako sarien aukeraketan honako hauek ere parte hartu dute:\nEusko Jaurlaritzako Gazteria Saila\nOscar Longo Gazteen Euskal Behatokiko teknikaria.\nIrati Baroja berdintasun-teknikaria.\nBeldur Barik taldeko lehiakide ohia eta 2019ko hirugarren kategoriako irabazlea\nBeldur Barik taldeko lehiakide ohia eta bigarren kategoriako aipamen berezia 2018an\nLanak irisgarriagoak izatearen beharra\nAurtengo lehiaketara aurkeztu diren lanetan, azpitituluak eta soinu hobea faltan bota dira. Beldur Barik 2021 lehiaketa irisgarriagoa izateko helburuarekin artikulu bat idatziko dugu hurrengo egunetan, gomendioekin.\nEskerrik asko Beldur Barik 2020 lehiaketan parte hartu duzuen gazte guzti-guztiei eta baita gazteak lagundu dituzuen berdintasun teknikari, irakasle eta hezitzaile guztiei ere!\nBerriak 2020, beldur abrik, lan nabarmenak, lehiaketa\nBeldur Barik Lehiaketa (NO MARCAR), Berriak, bideoa 2020, Bigarren Kategoria (14-18 urte), Bilbo, Bizkaia, Laburmetraia 2020, Beldur Barik 2020, Votación popular\nJon Andoni Sainz\nBeldur Barik Lehiaketa (NO MARCAR), Berriak, bideoa 2020, Bizkaia, Hirugarren Kategoria (19-26 urte), Laburmetraia, Leioa 2020, Beldur Barik 2020, Votación popular\nBeldur Barik Lehiaketa (NO MARCAR), Berriak, bideoa 2020, Bizkaia, Hirugarren Kategoria (19-26 urte), Laburmetraia, Portugalete 2020, Beldur Barik 2020, Votación popular\nBERMEON BELDUR BARIK I: MIKROMATXISMOA\nBeldur Barik Lehiaketa (NO MARCAR), Bermeo, Berriak, bideoa 2020, Bigarren Kategoria (14-18 urte), Bizkaia, Laburmetraia 2020, Beldur Barik 2020, Votación popular\nBeldur Barik Lehiaketa (NO MARCAR), Berriak, bideoa 2020, Bigarren Kategoria (14-18 urte), Bizkaia, Laburmetraia, Santurtzi 2020, Beldur Barik 2020, Votación popular\n“Arropak ez dauka generorik”\nEneko de los Santos


Emakume eta gizonentzako konpromiso eraztunak.\nKonpromiso eraztunak erabiltzeko ohiturak aldatu egiten dira denbora, lekua eta kultura arabera. Konpromiso eraztun bat ohikoa izan da historikoki, eta opari hori eman zitzaionean ezkontza eraztunetik bereizita zegoen.\nEmakumeentzako konpromiso eraztunak\nEmakume, entzun. Zure egun berezia amestu duzu oso gaztea zinenetik. Zure soinekoa, ekitaldia, lehen dantza iruditu zaizu; xehetasun guztiak. Baina, nolako emakumezkoen konpromiso eraztunen estilo desberdinak pentsatu al duzu inoiz?\nZure egun perfektua, noski, garrantzi handikoa. Hala eta guztiz ere, eraztuna egunero zure bizitza osorako higadura egingo duzu eta perfektua izatea merezi du.\nGizonentzako konpromiso eraztunak\nEmakumeek beren egoeraren berri emateko konpromiso eraztunak eraman ditzakete, zergatik ezin dute gizonak? Beno, ez dago arrazoirik. Bikote gehiago nahiago duenez, gizakiak bere egoera frogatzen duela eta gizarteak errazago onartzen ez dituen harremanak.\nUrre zuria, urre zuria, urre horia, platinoa edo paladioa?\nGaurko bitxigileek hainbat koloretako metalen izugarrizko sarbidea dute. Platinoa eta Gabilia bezalako aukerak gero eta popularagoak dira, baina urrea aukera zoragarria da beti. Urre horia vs arrosa urre eta urre zuriaren eraztunen arteko desberdintasunak ikastea modu bikaina da zure aukerak zeintzuk diren erabakitzeko zure bizitza erabakitzeko bitxiak zein metal aukeratzeko aukeratzerakoan.\nMerkean konpromiso eraztunak\nEz zaitez kostuengatik beldur. Konpromiso eraztunak erabiltzeko aukera ugari daude. Jakina, "merkean" esanahia oso subjektiboa da. Baina aurrekontuak desberdina den bitartean, guztiek dute.\nBakarkako txandan, obalatua, esmeralda, madari edo printzesa moztutako diamanteekin, estilo, forma eta itxura konbinazioa mugarik gabekoa da.\nLau C-etako bakoitza (katuaren pisua, ebakia, kolorea, argitasuna) diamanteen taula batez osatuta dago kalifikazioen arteko aldeak erakusten dituena. Gehiago ikasi ondoren, diamanteak pertsonalki ikusi behar badituzu, bisitatu zure bitxi denda. Ezagut ezazu diamante batean pertsonalki baloratzen duzuna.\nGemstone konpromiso eraztunak aukera ezin hobea da itxura tradizional eta desberdina duten kolore eta estiloaren gainean. Antzinako inspirazio eraztun batzuekin antzekoa da, harribitxi eraztunak kalitatezko harribitxiekin egiten dira, esmeralda eta rubiak, zafiroak, morganiteak, opalak ... Oro har, harribitxia edo harri kolorerik txikienak inguratutako harriarekin diseinatuta.\nUrte askotan zehar Tiffany, Cartier eta Harry Winston bezalako konpromiso diseinatzaile ugari izan dira; horien marka luxuzko eta bitxikerien sinonimo bihurtu da. Diamante arraroak eta berezia izatea eta bezero ospetsu eta aberatsekin elkartzea sarritan konpromisoen diseinatzaileek ospe handiagoa eta esklusibotasuna ematen diete. Bitxien munduan oso ezaguna da diseinatzaile eta izenez markatutako bitxiak garestiagoak izaten direla.\nGure diseinatzaileek zure ustez diseinu pertsonalizatua sor dezakete. Hainbat aukera baldin badira, ziur aski hamaika lekurik onena aurkitzeko.


Ternua etxeak emakumeentzat egindako ANTHEA HOODY haize-kontrako jaka janzki arin, transpiragarri eta epela da. Egokia da mendiko jardueretarako, esate baterako, trekkingean, mendi-ibilietan, izotz-eskaladan edo alpinismoan erabiltzeko, eta baita eguneroko jardueretan eta denbora librekoetan babesteko ere. Gure deierarekin bat etorriz, material birziklatuekin dago fabrikatua, hain zuzen, kanpoaldetik PFC gabeko ura aldarazteko tratamenduz hornitutako Pertex® Quantum Eco® ehunarekin eta Primaloft® Silver Eco 133 g betegarriarekin, oso efizientea dena isolatze-maila erdiesteko. Konprimagarria da, poltsa oso txiki batean gorde daiteke eta behe eta eskumuturreko elastikoak barneratzen ditu, beroa galtzea ekiditeko.\nTxanodun isolamendu-jaka arina, balio anitzekoa eta oso trinkogarria da, material birziklatuz eginda. Kanpoaldean Pertex® Quantum Eco® ehunez eginda haizearen aurkako babes oso arina izateko eta PFC gabeko ura aldarazteko tratamenduz horniua. Gainera, Primaloft®Silver Eco 133g ehuna ere badu isolamendu maila altua lortzeko hezetasuna dagoenean ere. - Hiru patrika (bi eskuetarako eta bat bularrean) - Boltsa oso txiki batean gorde daiteke. - Eskumutur eta barren elastikoak beroaren galera ekiditeko - Esku batez estu daitekeen txanoa.


Bilbo setiaturik bigarren karlistadan (1874)\nBilbo setiaturik bigarren karlistadan (1874)\tLorea Soldevilla: “Krisi garaian kooperatiba piloa sortu dira”\tZoragarria\tBegoñako ikurren galera\tBihotzean handi, ezpainetan xume\tBilbo setiaturik bigarren karlistadan (1874)\tBerton\t- Begoñeraz\tHektor Ortega/El estandarte real aldizkaria-k idatzia\tasteazkena, 2012 otsailak 01. 17:31\tOrrialde hauetan ikusten duzuen irudiak ondo baino hobeto azaltzen du Bilbo zelako estu hartu zuten karlistek 1874ko setioetan. Zenbakiekin, erasotzaileen eta setiatuen posizioak ikusten ditugu, gehienak Begoñako elizate zaharrean. XIX. mendeko karlistada bietan Bilbo hainbat bider setiatu zuten Don Karlosen aldekoek, baina ahalegin guzti horiek ustelak izan ziren. 1833ko urrian eta azaroan baino ez zen Bilbo karlisten esku egon, herri matxinada eta foru agintari batzuek sustatutako altxamenduaren ondorioz. Sarsfield jeneral liberala 1833ko azaroaren akabuan hirian sartu zenez gero, karlistek kanpotik ikusi behar izan zuten Bilbo. Eta ez zen gogo faltagatik. Ahalegin itzelak egin zituzten, ehunka gizon galdu zituzten eta euren buruzagirik onena hil zieten. Baina ez zuten lortu. Ez lehenengo gerran (1833-1839) ezta bigarrenean ere (1873-1876). Bietan, setioetako borrokaldirik latzenak Begoñako elizate zaharreko eremuetan gertatu ziren, defentsa eta eraso lerro nagusiak bertan zeuden eta. Hala ere, Deustua eta Abando be, gatazka gogorren eszenatokiak izan ziren.Bigarren karlistadako setioa 1874 urtean egin zuten Don Karlosen aldekoek. Otsailean ekin zioten eta maiatzaren 2ra arte iraun zuen. Portugalete menderatu eta gero. Espainiako armadak Galdames eta Serantes artean zabaldutako tropa karlisten kontra jo behar zuen, Bilbora helduko bazen. Defentsa natural handiak ziren haiek, handiegiak liberalen armadaren gaitasunerako. Liberalak esan dugu, baina zehatzago esan dezagun errepublikarrak, Espainian Amadeo de Saboyaren ostean monarkia kendu eta lehenengo errepublika aldarrikatu baitzuten. Karlisten eraso lerroaOndoko irudian ederto ikusten dugu Bilbo, Begoña eta Abandoko zati bat zelakoak ziren 1874 urtean, eta erraz antzematen da karlisten kanoi-bateriak non egon ziren: Casamonte (gaur egun Jesus Maria ikastetxea dagoen aldean, Artxandako tunelaren gainean, irudian 1 zenbakiduna), Pitxon (ia Artxanda gainean, 3 zenbakiduna), Kate-zarra (izen bereko txakolindegia egon zen lekuan, 15 zenbakia), Artagan (Zabalbideko goialdean, 16 zenbakia) eta Santa Monika komentua (gaur egun dagoen lekuan bertan, 17 zenbakia). Liberalen defentsa lerrotik hurren azken bi horiek zeuden. Eta, jakina, haiek ziren arrisku gehien hartzen zutenak. Egin kontu: gobernuaren aldekoak 150 metrora zeuden, Begoñako elizan (irudian, 14 zenbakia). Liberalek tenplua gotortu zuten –lehenengo gerran karlisten esku laga zuten eta larrutik ordaindu zuten–, bere horma sendoak babesleku bikain bihurtu eta dorre altuan tiratzaile onenak ipinita, karlisten jarduna oztopatu zuten. Tiratzaile haiek, antza denez, kalte handia egin zuten karlisten artean. Ondorioz, elizako dorrea beren jomugan jarri zuten karlistek eta suntsitu egin zuten. Bateria lerro sendoa zeukan Bilbok bere defentsarako. Begoñako lurretan, ondoko hauek: San Agustin gotorlekua (San Agustin komentuko hondarretan, gaur egun Bilboko udaletxea dagoen lekuan, 4 zenbakia), Bateria del Diente (apur bat gorago, 6 zenbakia), Txoritokikoa (Mallonako kanposantuaren ondoan, 7 zenbakia), Mallonakoa (ortusantuan, 8 zenbakia), Solokoetxekoa (11), Larrinagako espetxekoa (Zabalbide ondoan, bateria eta gotorlekua, 12 eta 13 zenbakiak) eta, arestian esan bezala, Begoñako elizakoa. Horrez gain, liberalek bateriak zeuzkaten Abandon (tren geltokian, Miribillan…) eta Begoñan bertan, Larreagaburuko muinoan. Karlistek Bilbo estu hartu bazuten ere, esan bezala, 1874ko maiatzaren 2an setioa altxatu behar izan zuten. Gerrak, hala ere, luze iraun zuen oraindik, matxinatuak Bilbo inguruan sarritan agertzen zirela. Baina 1876an, Espainian estatu-kolpe baten ondorioz errepublika kendu eta Alfontso XII errege jarri ostean, karlistek euren aukera guztiak galdu eta gerra amaitu zen. Iruzkinak


M-16 - Wikipedia, entziklopedia askea.\nEugene Stoner (en)\nL. James Sullivan (en)\nColt's Manufacturing Company (en)\nSNT Motiv (en)\nFN Herstal (en)\nBushmaster Firearms International (en)\nH & R Firearms (en)\n5.56×45mm NATO (en)\nM-16a Ameriketako Estatu Batuetako Armadako eraso fusil estandarra da. Zati handi batean plastikoz eta aluminioz egina izateak kontrako jarrerak eragin zituen hasiera batean. Ondoren, hala ere, M-14 fusilaren ordezko hartu zuten.\nKoreako Gerra bukatu ondoren, Ameriketako Estatu Batuetako Armadak fusil berri baten beharra ikusi ondoren deialdi bat egin zuen arma berria hautatzeko. Lau izan ziren aurkeztu ziren fusilak: FN FALa, Garandean oinarritutako bi eta Armalite izeneko enpresa txiki batean Eugene Stonerek diseinaturiko ArmaLite AR-10a, denak 7,62 NATO kalibrean. Azken hau arma oso berritzailea zen aluminioz eta material sintetikoz egina zelako, baina lehiaketako froga batean aluminio eta altzairuz eginiko kanoia lehertu ondoren alde batera utzi zuten. Hala ere Armalitek 1957an fusilaren produkzioa hasi zuen eta gobernu batzuei saltzea lortu zuen, besteak beste Portugal eta Italiako Indar Bereziei.\n1958an Armalitek, AR-10 fusila, kalibre txikiago batera moldatu zuen, 5,56 NATO kalibrera, ArmaLite AR-15 fusila sortuz. Armadara bidali zituzten arren, ez zuten salmentari lortu eta 1959.ean Armalite enpresak AR-10 eta AR-15aren eskubide guztiak Colt etxeari saldu zizkion.\n1960.ean USAFeko Curtiss LeMay jeneralak fusil berriaren demostrazio bat ikusi zuen eta 8.500 fusil erosi zituen USAFentzat. Bi urte beranduago ARPAk 1.000 AR-15 erosi zituen Hego Vietnamen bertako tropak entrenatzen zeuden soldaduentzako. 1963.ean USAFek 19.000 erosi zituen eta Armadak beste 85.000 AR-15 (XM-16E kodea eman zitzaien hauei).\n1964.engo urtarrilean, M-14a alde batera utziz, AR-15a onartu zuen fusil estandar bezala Armadak M-16 kodea emanez.\nM-16aren eragin zuzeneko Gas bidezko errekarga\nM-16aren gorpua aluminiozkoa da, kanoia, ixtailua eta ixtailu-gida altzairuzkoak dira eta kulata, pistoletea eta esku-babeslea plastikozkoak. Haserako modeloek 2,9 kg pisatzen dute kargagailurik gabe (garaiko AKM baten antzera) eta kanoia kromatu gabe dute. M16A1ak kanoia, gela eta beste pieza batzuk kromatuta, lehenengoa lodiagoa delarik fusilari 3,9kg pisua emanaz kargagailu eta guzti.\nM-16ak konbustioko gasak aprobetxatzen ditu erabilitako kartutxoa atera, mailua armatu eta beste kartutxo bat sartzeko. Gas hauek zuzenean eragiten dute ixtailu-gidan, gas-pistoi bat erabili beharrean AK-47an bezala. Sistema honekin mugitzen diren piezak gutxitzen dira, baina konbustioko gasek hargailuko piezak zikintzen dituzte eta beraz gas-pistoi bidez funtzionatzen duten fusiletan baino sarriago garbitu behar dira hargailuko mekanismoak.\nKalibrea: 5.56x45mm NATO\nFuntzionamendua: gas bidezkoa, eragin zuzenekoa, ixtailu birakaria\nPisua: 3,5 kilogramo\nLuzera: 1000 milimetro\nKanoiaren luzera: 508 milimetro\nElikagailua: 20 edo 30 balako kargadorea\nSu abiada: 700-950 bala minutuko\nMultimedia: M16 rifle\nBNF: 11961989d (data)\nOrriaren azken aldaketa: 13 iraila 2020, 20:59.


Atlusek Persona 4 Golden argitaratu du PCan - Berriak - Game Erauntsia - Bideojokoak euskaraz\nAtlusek Persona 4 Golden argitaratu du PCan\nLander Unzueta | 2020/06/18 11:00 Berriak\nJRPGa Steamen kaleratu du jatorrizko jokoa estreinatu eta hamabi urte igaro ondoren. Dagoeneko 30.000 salmenta baino gehiago eduki ditu.\nJoan den astean hainbat zurrumurru entzun ondoren, Persona 4 Golden Steamera iritsi da. Atlusek PC Gaming Showean eman zuen berria larunbatean, eta une horretan Valven plataforman eskuragarri jarri zuten.\nPersona 4 2008an Playstation 2an estreinatutako JRPGa da; 2012an hobekuntza eta aldaketak zituen Golden bertsioa kaleratu zuen Atlusek Playstation Vitarako. Azken hori da Steamek jaso duena.\nKatsura Hashinok zuzendutako jokoan Inaba herri japoniarrera bizitzera joan den gazte bat kontrolatuko du jokalariak. Inaban hainbat hilketa odoltsu gertatzen hasi dira; protagonistak bere lagun berriekin batera horiek ikertzeari ekingo dio munstroz betetako dimentsio ezezagun batean murgildu ondoren.\nPCko bertsioak askotariko hobekuntzak gehitu dizkio P4 Goldeni. Testurak eta modelo hirudimentsionalen geometria hobetu dute, eta bereizmena handitzeko aukera dago oraingoan: norbere pantailaren bereizmenen mailara iritsi, eta gainera supersamplinga aktibatu daiteke P4n jokoaren ezarpenetatik. Gainera, mugarik gabeko irudi tasa erabili daiteke. Durante modder famatuak portaren analisia egin du IGN webgunean; P4ra jokatzeko “bertsio zoragarria” dela nabarmendu du DSFixaren garatzaileak.\nAtal grafikoan ez ezik, aldaketa gehiago dakartza Steameko bertsioak. Esaterako ahots japoniarrak aukeratu daitezke ingelesezko ahotsekin batera. Valven saltokiak dituen zenbait ezarpen ere hartu ditu P4 Goldenek: partidak lainoan gordetzeko aukera, lorpenak edota kromoak, esate baterako.\nJokalariek gogo handiz hartu dute Persona 4 Goldenen bertsio berria. Larunbatean kaleratu zenetik 30.000 salmenta eduki dituela ikus daiteke SteamDBren webgunetik. JRPGa ez da Atlusen PCrako lehen lana: iaz Catherine puzzle jokoa estreinatu zuen Steamen. Ikusteko dago etorkizunean Persona gehiago ikusiko ditugun kontsoletatik kanpo.


Lokalizatzailea: Argitaratu, kudeatu eta sustatu zure gertaerak linean | Martech Zone\nMerkaturatzaileek inoiz baino gehiago erabiltzen dituzte gertaerak eta eragina nabaria da. Izan ere, merkatariek salmentak eta gertaerak bigarren taktika eraginkorrena bezala sailkatzen dituzte konpainiaren webgunearen ondoren. Hala ere, merkatari askok gertaerak ahalmen integratuan baliatzeaz gain, salmentak, marka ezagutzea, konpromisoa eta beste nola gidatzen ari diren ulertzeko eta neurtzeko ahalegina egiten dute. Beraz, gertaerek nolabaiteko irudikapena egiten dute Wild West merkaturatzaileentzat.\nEkitaldiak teknologiako askoren urteko topaketa izaten dira Salesforce-ren DreamForce hitzaldia Kontsumitzaileen Elektronikako Nazioarteko Erakusketa (CES). Nahiz eta ezagunak dira marketinean (pentsa MozCon Hubspoten sarrerakoa topaketak). Pepsi eta Prudential bezalako markek ekitaldiak antolatzen dituzte kontsumitzaileekin sakonago konektatzeko eta markaren ezagutza sortzeko. Adibidez, Prudential-en 4.01K "Erretiroa lortzeko lasterketa" kontsumitzaileei zuzendutako lasterketa ekitaldi gisa hasi zen eta arrakastatsua izan zen enpresarentzako marketin kanpaina gorakorra bihurtu zen. Ondoren, South by Southwest (SXSW) bezalako ekitaldiak daude, markak, kontsumitzaileak eta performerrak elkartzen dituztenak.\nMerkaturatzailea bazara, litekeena da ekitaldietarako aurrekontua izatea - eta arrazoi osoz. Ekitaldi batean esperientzia bikaina duten kontsumitzaileen ehuneko laurogeita hamasei erostera joera handiagoa izango dute gaurko gertaerak topaketak baino zerbait gehiago dira; shindig sofistikatuak dira, marketin plan izugarri konplexuak dituztenak. Merkaturatzaileek Near Field Communications (NFC) eta Irrati Maiztasunen Identifikaziora (RFID) bitarteko guztia txertatzen dute, punta-puntako teknologia hauek erabiliz, gertaeren bizitzako zikloaren puntu guztietan jarraipena egiteko, jendeari forma emateko eta hobetzeko\nBaina nola zabaltzen dute enpresek beren gertakarien berri? Ekitaldiak konpainiaren webguneetan, sare sozialetan, posta elektronikoaren bidez edo beste formatu askotan argitaratu daitezke. Saltoki horietako bakoitzak bere alde onak eta txarrak ditu, baina oraindik zerbait falta dela ematen du. Zer gertatzen da merkaturatzaileek beren gertaera guztiak linean sustatzera joateko leku bat balego? Badago - gertaeren egutegia deitzen zaio.\nEntzuten duzunean gertaeren egutegia, seguruenik 30 eguneko sareko telefono egutegi sinple bat pentsatuko duzu. Gertaeren inguruko xehetasunak eta informazioa modu gordinean aurkezten ditu eta gero jendea zure egutegira erakarri behar duzu haiei buruz gehiago jakiteko. Hala ere, gaurko gertaera interaktiboen egutegiak zure tresna gertaerak trafikoa, bertaratzea eta kontzientzia bultzatzen laguntzen duten marketin tresna indartsuak dira. Sartu Lokalista, zure BFF berria.\nLokalistaren ekitaldi interaktiboen egutegia leihatila bakarra da, merkatariek beren gertaerak linean argitaratzen, kudeatzen eta sustatzen erraz laguntzen dutenak, guztiak leku berean. Lokalista ezaugarri berritzaileak eskaintzen ditu, besteak beste:\nBanakako helmuga orriak gertaera, kokapen eta talde bakoitzeko orrialdeen kopuruak eta Bilaketa-motorren optimizazioa (SEO) hobetzeko.\nPlataforma sozialekin integrazioa Facebook eta Twitter bezalakoak, gertaeren administratzaileek beren gertaeren inguruko eztabaidak jarraitzeko eta ikusleek beren gertaeren planak lagunekin erraz partekatzeko aukera ematen dutenak.\nBack-end gertaera analitikoas, administratzaileei asistentzia jarraitzeko, komunitate sozialari buruzko jarraipena egiteko eta gertaeraren aurreko ikusleen erreakzioak neurtzeko aukera ematen duena.\nPertsonalizatutako marka, zure markaren itxura eta txertaketa erraz txertatzeko aukera ematen duena, zure marka aurrean eta erdian mantenduz.\nAPI indartsua, gertaeren teknologia anitzekin konektatzen dena, zure gertaeren esperientziak lotzeko.\nLokalistak gertaeren itzulera maximizatzeko arazoa konpontzen du gertaeren eduki indibidualizatua sortuz, zure gertaerak modu aktiboan merkaturatzeko erabil daitekeena, dela sustapen sozialaren bidez, edukien marketinaren bidez edo beste marketin bide baten bidez.\nGertaera, kokapen eta talde bakoitzerako lurreratze orrialde indibidualen arabera, Localist-ek SEO bidezko edukia sortzen du, zure kanaletan merkaturatzeko berrerabil daitekeena. Zure gertaera argitaratzeko behar duzun eduki guztia sortzeko ahalegina egiten ari zara; zergatik utzi webgune batean inaktibo egotea informazio hori bera partaide berriak eta bezeroak ere irabazteko erabil dezakezu?\nLokalistaren teknologiak merkaturatzaileei beren gertaerak ahalik eta gehien aprobetxatzen laguntzen die, egutegia marketineko makina sendo gisa erabiliz. SEO-ren aldeko orriak, marka pertsonalizatua eta atzeko planoa analytics eman itzazu zure ekitaldiekin marka egiteko behar dituzun tresnak, guztiak leku bakarrean kokatuta, interfaze erabilerrazarekin.\nGehiago jakiteko eta Localist probatu zeure burua, bisitatu Localist.com eta hasi doako probaldia gaur.\nHasi doako lokalisten proba gaur\nTags: cesgertaeren marketinahubspot sarrerakosarrerako konferentzianazioarteko kontsumo elektronikako ikuskizunalokalistaMarketin Jardunaldiakmozconsustatu gertaerak lineansalesforce dreamforcehegoaldetik hego-mendebalderaSXSW\nVungle: irabazi zure mugikorretarako aplikazioa aplikazioko bideoekin


Home » Iparraldea » Adartza\nZortzietan gosaldu eta Lizarriturriri agur esan da gero, bera Beillurti (1.113 m) mendira doa, Luzaidera abiatu gara, autoak eliza ondoan dagoen frontoian aparkatu eta oinez hasi garenean kanpaiak 9:00ak jotzen ari ziren.\nEkarri dugun norabidea mantenduz goazela gure ezkerrean gorantz doan lehenengo asfaltatuko errepidea/pistatik jo dugu, Azoleta auzora daramagu. Gero errepideak behera egingo du berriz gorantz hartzeko inguruko baserri guztietara iristeko, guk beti gorako aukera hartuko dugu azkena den Putiko baserrira iritsi arte, bere atarira heldu baino metro gutxi lehenago ezkerrera lurrezko pista batetik gorantz egin dugu (9:45), denbora gutxira gure ezkerrean belarditik zuzen gora doan bidezidor bat ikusiko dugu (9:55). Bide oso pikoa da eta bizkor garamatza goiko muinora, Zelaieta (933 m) (10:40), izerditan blai eginda ailegatu gara.\nOrain goi-belardietan gaude eta gure aurrean garbi ikusten ditugu aurrean Mendimotxa eta Adartza apur bat eskumara. Hurbilketa xamur baten ostean, berriz aldapa gogor batetik gora egin behar izan dugu, bide nabarmenik gabe, Mendimotxa (1.224 m) (11:20) tontorreraino. Gero, mendi bizkarrari jarraituz igoera erraz baten ondoren Adartza-ra (1.250 m) (11:45) heldu gara. Bertan dauden harrizko aztarnak erromatarren eraiki batena ei dira.\nBehera egiteko berriz Mendimotxa aldera abiatu gara, baina oraingoan gure ezkerrean utziko dugu eta ahal den bidezidor errazenak aukeratzen Ehunsaroi (12:30) lepora jaitsi gara.\nPista ezkerrera hartu dugu beherantz jarraitzeko, pistak jirabira luzeak eginez, beti Mendimotxa ezkerrean duela, berriro Azoleta auzora eraman gaitu, Putiko baserrira eraman gaituen errepidearekin bat egin dugunean behera hartu dugu baina lehenengo baserrira iritsitakoan errepidea utzi eta bide batetik ezkerretara egin dugu behera (marrak zuri-berdeak) erreka zuloraino eta bideari segituz, oraingoan gorantz, ezaguna den Gaztainondo Izugarria ikusiko dugu (13:50), hemendik autoetara berehala ailegatu gara, Luzaide (14:00).\nHerrian pare bat iturri dauzkagu, oso ondo datozkigu garbitzeko arropak aldatu baino lehenago. Bazkaltzera Hazea ostatura joatea erabaki dugu. Hemendik zuzenean Eibarrera.


Jadanik ahaztuko zenituen euskal politikako 10 hitz potolo • ZUZEU\nPolitika hori da, hain zuzen ere. Zure arerioari marko bat inposatzea, zeinetan zu baitzaren jaun eta jabe, zu ona, salbatzailea eta bera txarra, erruduna. Eta marko horren domeinua zuhurtziaz hautatutako terminologia inposatzen baino ezin daiteke lortu. Arrotz zaizkion hitzak arruntak bailiran erabiltzen dituena, berau da galtzailea. Hitzon sortzailea, aldiz, garailea. Eta sobera ezagun da hedabideek duten boterea gailenduko den hiztegia hautatzerako tenorean. Zendu berri den Fermin Bouza kazetariak ez zuen alperrik esan, politikaz ari garenean, eraikuntza prozesu oro komunikazio prozesua dela. Hitzak inposatzen dituenak, markoa kontrolatzen du. Ondo dagoena eta gaizki dagoena. ZuZeun askotan erabili izan ditugu hitz potolo asko, gaur aipatu ere egiten ez ditugunak. Ahaztu edo erdi ahaztu ditugun termino zaharrak. Jarraian duzu zerrendatxo bat. Oroitzen?\nIbarretxeren garaitik hasiko gara. EAJ, EA eta Ezker Batuak osatzen zuten hiruko gobernu koalizio bereziaren estatutu berrirako proposamenaren arotik, hain zuzen ere. Eta ezinbestean hurrengo hitza ekarriko dugu lehen postura.\n1- «Plan Ibarretxe» edo Ibarretxeren Plana\nHala deitu zioten Euskadiko Erkidegoaren Estatutu Politikoa Eraberritzeko Proposamena zeritzonari. Nor izan zen “Plan Ibarretxe” terminoa lehenengoz erabili zuena? Hedabide bat? Politikari bat? Bilatu arren, ez dut topatu.\nPSE-EEk eta PPk “krispazioa” une oro zerabilten Ibarretxeren politika egiteko modua definitzerakoan. Goizeroko argudiotegietan hiruzpalau aldiz errepikatzen zen hitza barne dokumentuetan.\n3- Banaketa, zatiketa\n“Dividir a los vascos” zehatzagoa izateko. Garaiko politika segi zenuenez, ziur buruz jakingo duzula konstituzionalisten mantra hau. Gaur nekez entzungo diezu Mendia eta enparauei hitz formula hau.\n4- «Estado Libre Asociado»\nIbarretxeren gobernuaren estatutu proposamenean askotan azpimarratzen zen hitz batuketa. Inork gutxik ulertzen duena oraindik ere. Javier Madrazori galdetu beharko zaio zer esan nahi duen.\n5- Desafio Soberanista\nPlan Ibarretxeren sinonimo oso erabilia. Gaur egun Katalunian asko entzuten dena.\nGoazen Patxi López lehendakariaren aro emankorrarekin jarraitzera. Polemika doilorrean hasi zen legegintzaldi hura, eta eztabaida parlamentario eta prentsaurrekoetan usu entzuten genituen hurrengo hitzak.\n“Normalidad” zioten bertsio originalean Lópezen exekutibako kideek, ezker abertzalearen ilegalizazioak utzitako parlamentu asimetrikoan EAJ boteretik kentzeko PPrekin lortu zuten akordioa saltzerako orduan.\n7- Aldaketa lasaia:\nNormaltasun hitzaren segidan joan ohi zen azalpen xeheagoa da, “Cambio tranquilo” delakoa. Mila bider errepikatzeagatik ez zena egia bihurtu, Lopezenak aldaketatik asko baitzuen, baina lasaitik batere ez.\nAzkenik EHBilduk Gipuzkoako Foru Aldundian gobernatu zuen garaia. Oposizioak, hedabideen laguntzaz, hiztegi oso zabal bat sortu zuen “Bilduren amesgaiztoa” (Itzuli zeuok gaztelaniara) definitzeko, nolaz eta inuitek elurraren matiz ezberdinak definitzen dituzten.\nHiztegi honen arabera Bilduk gobernatzeari desgobernu deitzen zaio, egiten duena egiten duela.\nAtez atekoaz oroitzen? Bada horrekin edo beste edozerekin zer ikusia zuen oro, inposizioa zen.\n10- Paralisia, blokeoa, immobilismoa…\nEta horrela infinituraino, eta handik landa.\nEgun bizi dugun lozorro politiko aspergarrian murgilduta, gogoratzen hasita, hauexek dira oroitu ditudan euskal politikako hitz potoloak eta berauen testuinguruak. Orain inork gutxik erabiltzen dituenak. Zuri ere beste hitz mitikoren bat okurritzen bazaizu, utzi ezazu iruzkinetan. Ea denon artean bilduma ederra osatzen dugun.\nJadanik ahaztuko zenituen Jadanik ahaztuko zenituen Jadanik ahaztuko zenituen Jadanik ahaztuko zenituen\n10, hitzak, hiztegia, Ibarretxe, Patxi López, politika, termilogia\n4 pentsamendu “Jadanik ahaztuko zenituen euskal politikako 10 hitz potolo”-ri buruz\nBeñat Hach Embarek 2017-01-09 09:24\nKarta magnaren transformasioia euskal koinstitusioia sortseko (cc: Basagoiti)\nEtxekoa 2017-01-09 19:20\nAmnistiarik gabe, bakerik ez.\nZuek faxistak zarete terroristak.\n“O votos o bombas”\nEntzun nahi dugun bakarra da ETAk hiltzeari utziko diola\nETA bukatutakoan presoak hurbilduko ditugu\nBakearen aldeko ahalegina\nEskuzabalak izango gara\nBiolentziarik gabe edozeri buruz hitz egin daiteke\nBakean utzi arte ez duzue bakerik izango\nZirauna 2017-01-10 22:23\nElixabete Garmendia Lasa 2017-01-13 09:36\nTranbertsalitatea (Josu Jon Imaz)